text:
Vit eru skelkaði av, at innkomuvegurin frá nýggja undirsjóvartunlinum, har loyvið verður at koyra 80 km/t, kanska verður lagdur kloss uppat býlinginum Inni á Gøtu og spæliplássinum fyri endan av Niðaragøtu. Nevndin í Eigarafelagnum Inni á Gøtu sendi mótmælið til býráðið, og vit vóru á fundi við Heðin Mortensen og Boða Haraldsen tann 8.apríl.
Vit søgdu frá okkara stóru ónøgd og fingu at vita, at eingin avgerð er tikin enn. Boði og Heðin kunnaðu okkum um støðuna millum kommunu, Landsverk og tunnilsfelagið. Tunnilin kemur upp stutt norðanfyri Hvítanes og útfra hesum hava Landsverk og tunnilsfelagið skitserað 4 uppskot til innkomuveg til Havnar.
Uppskotini kunnu síggjast við at trýsta á leinkjuna niðanfyri.
Vit boðaðu frá, at vit eru hart ímóti uppskotunum 2, 3 og 4, tí vegurin liggur alt alt ov tætt við býlingin Inni á Gøtu. Í løtuni bíðar kommunan eftir eini ferðslu-analysu frá Landsverk, sum viðger uppskotini. Samskifti er eisini við Henrik Old, landsstýrismann. Avtalað varð, at býráðið gevur okkum kunning um málið, tá ein avgerð verður tikin.
Fyri stuttum kom fram, at nýggja innkoyringin til Havnar frá Eysturoyartunlinum er flutt munandi. Hetta fær nú álvarsligar avleiðingar fyri býlingin Inni á Gøtu.
Sambært broytingunum er ætlanin, at høvuðsvegurin til Havnar við nógvari tungari og skjóttkoyrandi ferðslu skal liggja kloss uppat býlinginum Inni á Gøtu, bert fáa metrar frá nærmastu húsunum í Ovarugøtu og Niðarugøtu og spælivøllinum hjá børnunum.
Eingin kunning hevur verið frá kommununi um hesar ógvisligu broytingar.
Nevndin hjá eigarafelagnum hevur í skundi sent mótmælisskriv til Tórshavnar kommunu, har vit krevja at fáa fund um hetta málið.
Leygardagin 7. juni kl. 9-14 verður Tórshavn Marathon og Heilsurenning. Sum vant, so verður ein partur av býnum stongdur fyri ferðslu. Í ár verður renningin runt í býnum, í størri mun enn undanfarnu ár, so hetta kemur sjálvsagt at ávirka ferðsluna.
Vit hava fingið áheitan frá Visit Tórshavn um at tað hevði verið frálíkt, um fólk høvdu kunnað farið oman á vegin tætt við býlingin og stuðlað rennarunum við at rópa á teir, sláa vit grýtulokum og ymiskt annað.
Kort yvir hvørjir vegir verða stongdir kann síggjast her


c: text/html

text:
Hafnia Tankers hart rakt av afturgongd
Hafnia Tankers hevði eitt hall í 2017 upp á 11,6 mió. dollarar ímóti einum avlopi í 2016 upp á 12 mió. dollarar. Orsøkin var vánaliga kemikaliutangaskipamarknaðurin í 2017, serliga orsakað av stóru tilgongdini av mongum nýggjum skipum og einum lægri flutningstørvi, sigur reiðaríið.
Eftirspurningurin eftir oljuúrdráttum helt fram við at hækka í 2017, men kom serliga frá goymslum. Hetta avmarkaði eftirspurningin eftir flutningi og elvdi harvið til ein veikan farmamarknað, skrivar felagið í sambandi við almannakunngeringina av roknskapinum.
Umsetningurin í Hafnia Tankers fall úr 194,7 mió. dollarum í 2016 til 187,3 mió. dollarar í 2017 samtíðis við, at rakstrarútreiðslurnar hækkaðu við góðum 9 mió. dollarum til 175,5 mió. dollarar, sum minkaði rakstrarinntøkuna við 20 mió. dollarum til 14,4 mió. dollarar.
“Síðst í árinum fullu alheims goymslurnar av oljuúrdráttum og var tætt við miðalstøðið mált yvir fimm ár. Hetta skuldi givið eina betri javnvág millum útboðið av skipum og eftirspurningin eftir flutningi av reinsaðum oljuúrdráttum,” skrivar felagið.
Hafnia Tankers eigur og rekur 42 skip.
Kelda: Hafnia Tankers

robotstxt: allowed

filter: keep


text:
Ólavsøkuróðurin er vorðin stórt og fjølbroytt tiltak, og tað sker altíð okkurt á vágni og bryggjuni. Fyri at skapa eitt gott yvirlit yvir tiltakið, verður frá í ár ein frásøgumaður á bryggjuni, sum leypandi fer at kunna um skránna og tað, sum hendir. Frásøgumaðurin í ár verður Sjúrður Skaale.
Mikrofonin á bryggjuni er eisini praktisk í aðra máta, tí hon leiðir skjótt foreldur og burturblivin børn samanaftur, og finnur tú eina burturmista brossju ella annað virðismikið, sum onkur hevur mist, so hjálpir frásøgumaðurin tær at finna eigarmannin aftur við at bera boðini ígjøgnum hátalararnar. Soleiðis verður tað ein heppin tænasta fyri øll.
Ólavsøka er, so kanska fáa vit eina góða ella tvær frá Sjúrði – hann kann nokk ikki bara sær.
Frásøgumaðurin er ið hvussu er ein góð orsøk afturat at fara til ólavsøkuróður í ár.


text:
Orkar tú ikki sjálv/ur undir at seta upp ein faldara til tína verkætlan?
Nýtist tær at fáa eina lýsing setta upp?
Eg kann taka mær av smærri grafiskum sniðgávum, so sum plakatir, faldarar, lýsingar, bannarar o.l., so tað er klárt at fara til prent. Eg kann eisini hjálpa tær við sambandi til eina prentsmiðju, um tær nýtist tað.
Skriva (rakel(kurla)helmsdal.fo ) ella ring (216596) til mín og spyr um prís. (Eg fari at leggja vegleiðandi prísir út her seinni…..)
*
Eg havi í nógv ár fingist við grafiska sniðgeving og kann tí bjóða fram at taka mær av smærri uppgávum, sum t.d. plakatir og smærri faldarar.
Her eru dømi um ymiskt eg havi sniðgivið:
Plakat til skrivikappingina fyri 9. flokkar 2015
Plakat til skrivikappingina fyri 9. flokkar 2014
Ein av plakatunum til Veiða vind hjá Karavella Marionett-Teatri
Plakat til “Skrímslini” hjá Karavella Marionett-Teatri
Plakat-skrá til “Skrímslini” hjá Karavella Marionett-Teatri
Skriva og sniðgivið bókina
Plakat til leikin “Revurin við silkiturriklæðinum” hjá Karavella Marionett-Teatri
Ársfrágreiðingin hjá Jarðfeingi. Tøppa á myndina og fá pdf’in av allari ársfrágreiðingini.
Bannari til Savnsfagnaðin 2010. Sniðgav eisini alt annað tilfar til fagnaðin í sama sniði.
Fyrsta ávegis álit um Orku – Jarðfeingi
Plakat til Heystfagnaðin hjá søvnunum í 2008. Sniðgav eisini alt annað tilfar til fagnaðin
Plakat til Heystfagnaðin hjá søvnumum 2007. Sniðgav eisini alt annað tilfar til fagnaðin
Plakat til Heystfagnaðin hjá søvnunum í 2006. Sniðgav eisini alt annað tilfar til fagnaðin
Perman til proceedings av 1. ráðstevnuni “Faroe Islands Exploration Conferenc


text:
Hugskotið til henda sangin stavar frá kenda norska sanginum Å Vestland Vestland, sum Tore Ørjaseter gav út í 1910. Sangurin er skrivaður til føstulávintsveitsluna í Eydnuni á Oyrarbakka í 2005.
Við Sundalagið eigi minnir rík,
um fjøll og fjørð og blikastilla vík.
Eitt summarkvøld so yndisligt og stilt,
men vetrardag so hábærsligt og vilt.
Tað sum í morgunsól var goymt og dult,
av høgum tindi verður undurfult.
Har síggi stillan fjørð og grøna líð,
sum hetta land varð skapt í fyrndartíð.
Ímeðan myndin fyllir sál og sinn,
eg hoyri ljóð úr kvirruni við tind,
og kenni dráttin at tí vakra stað,
har ætt og frændir starvast dag um dag.
Og sólgylt kvøld við báti rógvi mær,
tá fjøll í blonkum sundi spegla sær,
bert heimligt aldututl um tang og gjar,
ber blíðlig boð ímillum land og hav.
Tá skuggar skjótast út av fjallarøð,
og fuglar láta svøvntung kvøldarløg,
tá vellir fram um tind og líð og ong,
eitt dis við svalu summarnáttar ond.
Alt meðan síðsti sólargeiðslin sær,
í undran móti honum vendi mær,
við bøn um signing yvir fólk og fæ,
eg takki fyri lívið henda dag.
if jan05


text:
Týsdagin 1. mai verður ein hugnadagur fyri eldri í Løkshøll í Runavík.
Byrja verður kl. 14.00.
Á skránni verður:
Magnus Rasmussen, borgarstjóri bjóðar vælkomin.
Tordur Niclasen fer at vísa myndir og greiða frá um tíðina í Eysturgrønlandi.
Hallur Joensen og Co. kemur at syngja. Eisini fara vit at syngja saman við Jóhan Mortensen.
Ein máltíð verður í steðginum, tí er neyðugt at tekna seg.
Kostnaður 150,00 kr.
Tekning fer fram á:
Dagtilhaldið í Runavíkar kommunu á tlf. 237092
Sóljan í Klaksvík tlf. 222616
Blákollan á Oyrabakka tlf. 297290


text:
TÍÐINDI
Flogbóltsskúlin verður avlýstur vegna væntandi undirtøku
Vegnað ov fáar tilmeldingar, verður flogboltskúladagurin, ið skuldi verða komandi leygardag (17. september), tíverri avlýstur. Tey, ið hava goldið, fáa flutt peningin aftur ein av ...
Innbjóðing til FK kappingarnar 2011
Til flogbóltsfeløgini INNBJÒÐING TIL FK KAPPINGARNAR 2011 FK flogbóltskapping fyri eldri deildir verður leygardagin 29. okt. 2011.Eik liga finalurnar verða sunnudagin 30. okt. ...
Hjálparfólk til Flogbóltskúlan 2011
Í samband við afturvendandi flogboltsskúla okkara, sum í ár verður leygardagin 17.september í Høllini á Hálsi, hava vit tørv á tykkara hjálp. So hevur tú ...
Kunning og tilmelding - Flogbóltskúlin 2011
Kunning um Flogbóltsskúlan 2011Flogbóltsskúlin verður, sum áður fráboðað, hildin leygardagin 17. september.Flogbóltsskúlin byrjar klokkan 09:00 leygarmorgunin og verður hann hildin í Høllini á Hálsi í ...
Mix kapping
Til allar FLEYR limir, 14 ár og eldri, Mix kapping verður fríggjakvøldið 16.09.2011 kl. 18-20. Vinningur til vinnandi liðið.Eftir kappingina verður ábit í Fleyr hølinum. ...
Foreldrafundur
Mánakvøldið 5. sept. verður foreldrafundur í Fleyrhølinum fyri foreldrum at børnum hjá Gentur/Dreingir 14 og yngri kl. 20.00 - 21.00. Vinarligar heilsanir Christina ...


text:
Tað kom fyri viðhvørt at vit høvdu grind og spik til døgverða tá eg var barn í sekstiárunum. Hendingaferð, tí heima hjá okkum var eingin sum fór í grind. So helst hava vit allan mín barndóm hildið okkum væl niðanfyri tær tilmælingar, sum heilsumyndugleikarnir komu við eftir at kanningar av heilum árgangum av føroyskum børnum vístu, at samband er millum nøgdina av kyksilvuri í mammuni og hvussu væl fyri børnini eru. Eitt øvut samband, har nógv kyksilvur í nalvastronginum merkir vanda fyri at barnið ikki er líka væl fyri sum tá lítil kyksilvur er.
Tá eg gekk í studentaskúla át eg døgverða á skúlanum, og nú fekk eg grind og spik javnan og rættiliga ofta, vanliga eina ferð um vikuna. Eg hugsað ikki um tað tá, men havi síðan hugsað, at orsøkin helst er, at skúlin fekk grind og spik ókeypis. Sostatt vórðu tey komandi ættarliðini av foreldrum ótilvitað fylt við mati, sum er fullur av kyksilvuri og øðrum dálkingarevnum sum eru sera vandamikil serliga fyri fostur.
Stutt eftir at eg var liðug í studentaskúla kom fram, at livur og nýru á grindahvali høvdu ovurstórar nøgdir av kyksilvuri, og tað var mælt frá at eta nakað slag av innvøli. Í 1998 kom so endiliga fyrsta grindatilmæli frá heilsumyndugleikunum sum segði, at vit skuldu bara eta grind og spik eina ella tvær ferðir um mánaðin.
Til fyri fáum árum síðani havi eg mett at tað var bert ein spurningur um tíð til hetta at drepa grind helt uppat eisini her hjá okkum (grind hevur verið hildin til nógva staðni í Norðuratlantshavi). Tað unga ættarliðið tóktist ikki áhugað hvørki í grind sum føði, og í uppaftur minni mun í sjálvum drápinum, so tá teir gomlu stavnarnir hildu uppat fyri aldur, so mundi tíðarskeiðið við grindadrápi vera av. Ein onnur orsøk at vænta at grindadráp skjótt fór at vera ein farin tíð var at vit hava fingið eina nýggja tilráðing frá heilsumyndugleikunum, har staðfest verður, at grind og spik eru ikki hóskandi sum mannaføði vegna fleiri sløg av dálkingarevnum.
Hetta hendi tó ikki vegna ein sera ágangandi og stríðshugaðan sonevndan “varðveitara” felagsskap ið hevur gjørt av at tey skulu steðga føroyska grindadrápinum. Tað sum hendi var, at “trýst elur móttrýst”. Við at nýta ágangandi hættir at siga við fólk at tað tey gera er skeivt fær tey at verja seg sjálvi. Soleiðis er nú tað hent at yngru ættarliðini eru vorðin íðin at fara í grind, og enntá kvinnur við barn hoyrast lovprísa hesum frálíka føðitilfeingi.
Vegna virksemið hjá hesum “varðveitara” felagsskapi, fer tað nú at taka tvey ættarlið afturat, har grindadráp fer fram og har føroyska fólkið framhaldandi etur dálkaðan mat. Orkan hevði verið nógv betur nýtt, um hon fór til at stríðast móti dálking, og harvið vart bæði hvalirnir og allar heimsins íbúgvar.


text:
Orð: Lizzie DeArmond
Lag: Bentley DeForest Ackley
Týtt: Árni Jacobsen
1. Skammast ei við navnið Jesus,
lýð tey boð, hann til tín ber,
og við hvørjum søgdum orði
vitna, hvør tín støða er!
Niðurlag: Vitna, hvør tín støða er,
ja, við gleði tú tað ger.
Legg verk og tíð
nú hond hans í.
Vitna, hvør tín støða er!
2. Tá ið freisting teg man herja,
nær við Harrans síðu ver.
Fyri hann, teg uppi heldur,
vitna, hvør tín støða er!
3. Skammast ei við navnið Jesus,
lyft tað hátt, hvar enn tú fer,
og í lýdni fyri honum
vitna, hvør tín støða er!


text:
Fuglafjarðar Gentukór
Fuglafjarðar Gentukór er sum navnið sigur eitt gentukór úr Fuglafirði. Kórið varð sett á stovn í 1982 av Frits Johannesen, og hevur síðani havt ymiskar kórleiðarar og klaverleikarar.
Innihaldsyvirlit
Kórleiðsla[rætta | rætta wikitekst]
- Frits Johannesen
Klaverfylgispæl[rætta | rætta wikitekst]
Virksemi[rætta | rætta wikitekst]
Kórið hevur havt stórt konsertvirksemi, bæði innan- og uttanlands. Eisini hevur kórið við millumbilum útgivið bond og seinni fløgur.
Føroyar[rætta | rætta wikitekst]
Tá kórverkið Carmina Burana eftir Carl Orff varð uppført í Norðurlandahúsinum, var gentukórið eitt av luttakandi kórunum.
Tá Sissel Kyrkjebø var á konsertferð í Føroyum í 1991, var kórið bakgrundskór í onkrum einstakum lagi á konsertini í Norðurlandahúsinum, og harumframt myndaðu umleið 10 gentur frá Fuglafjarðar Gentukóri saman við 10 gentum frá Gentukórinum hjá Paula í Sandagerði eitt úrvalskór, ið fylgdi Sissel Kyrkjebø á øllum konsertunum í Norðurlandahúsinum í Havn og í Christianskirkjuni í Klaksvík.
Fuglafjarðar Gentukór sang eisini kór til frumframførsluna av "Tey dansa eins og skuggar", sum Eyðun Nolsøe syngur.
Í 1992 luttók kórið undir leiðslu av John Høybye á Tórshavnar Jazz-, Fólka- og Bluesfestivali; tað var eisini John Høybye sum stjórnaði kórinum til jazzkendu 10 ára føðingardagskonsertini, sum var í Fuglafjarðar Kirkju í august sama ár.
Uttanlandsferðir[rætta | rætta wikitekst]
- 1990 Vesturnoreg
- 1991 Norðursvøríki
- 1992 Danmark
- 1993 Danmark og Týskland


text:
Eitt av teimum mest virknu oljufeløgunum í Norðsjónum, Faroe Petroleum, ætlar sær so sanniliga at liva upp til positiva ummælið tað fær og hava nevndarformaðurin og stjórin í felagnum júst kunnað um tað umfevnandi virksemið, sum felagið fer undir restina av hesum árinum og komandi árið. Í eini fráboðan frá teimum báðum royndu oljustjórunum, John Bentley og Graham Stewart, verður greitt frá, at felagið fer at halda fram við sínum borivirksemi við at bora ikki færri enn sjey leiti- og avmarkingarbrunnar komandi góða árið. Ein av hesum brunnum, Agar/Plantain verður boraður á markinum millum Norra og Bretland í løtuni.
”Henda sera spennandi og ítøkiliga skráin tekur hædd fyri kappingarføru boriratunum og eisini tí sera lagaligu skattaskipanini í Norra, har feløgini fáa afturgoldið 78% av leitikostnaðin,” siga tey bæði Faroe Petroleum umboðini.
Felagið hevur í fyrru helvt av 2018 luttikið í tveimum brunnum, Iris Hades og Fogelberg.
Faroe Petroleum arbeiðir sera víða. Tað hevur virksemi í Norðsjónum, Norskahavinum, Barentshavinum, vestan fyri Hetland og í Keltiska havinum við Írland.


text:
Spennandi tiltak í Løkshøll, leygardagin 8. mars, um útbúgvingarmøguleikar á Føroya Handilsskúla á Kambsdali
Skrá:
Kl. 13.00 Næmingar, ið hava tónleik, framføra
Kl. 13.20 Frumsýning av stuttfilminum „Sannleikans løta"
Kl. 13.30 Kunning í Løkshøll um útbúgvingarmøguleikar á Handilsskúlanum
Kl. 13.30 Upplegg og rundvísing á bókasavninum um tænastur,
bókasavnið hevur at bjóða lesandi
Kl. 14.10 Handilsskúlin gav mær íblástur:
· Henny á Líknargøtu, marknaðarleiðari, Smyril Line
· Óli Kristian á Torkilsheyggi, eigari og stjóri, Navia
Kl. 14.45 Filmsframløgur av verkætlanararbeiði á „Innovation-Camp"
Kl. 15.00 Næmingar skipa fyri mótasýning
Tiltakið er alment og ókeypis. Les meira á fhk.fo


text:
Orð og lag: Heri Joensen
Logar bragdareldurin innast í míni sál
Mær í bukandi bringu brennur eitt bál
Og mín trá stendur á tann hetjunnar sal
Kendi ongantíð at eg hevði eitt val
So líkasæl stjørnufjøldin ørandi fjar
Alla tíð Kappin kaldur alheimin sær
Yvir heimin hann kastar kaldastu tøgn
Berið skjótt at tí skamm er ævinnar søgn
Eitt stjørnuskøt, náttarlot, eru til bert eitt bil
Ein feigdarferð
Er mín í hesu verð
At váðaloga leiðin ber
Har hvør ein feigur fer
Til ongin eftir er
Vekir meg í nátt hvassa norðanvindanna kall
Tá mín stjørna av náttarhimninum fall
Brøttum bergi eg stóð og stardi útav
Sá eitt veingjaflog hvørva norður í hav
Tey tykjast forðandi frammanfyri mar fjøll
Standa eftir tá ævin loksins er øll
Er tá eingin at ganga við mína lið
Hvat er eftir tá alt er farið framvið
Fánað fornminnis mynd
Neyvan upp á navnfrægdar tind
Og nú setandi sólin lækkar
Søkk í gloymskunnar hav
Kaldur undir ísandi kav
Eingin veit hvar ið feigur flakkar
Alt í kaldari tøgn
Eftir standa søga og søgn
Um tann dag tá ein drongur dapur
Gekk tey lúgvandi fjøll
Heim í Heidna Hetjunnar høll
Vágan vinnur, og vágan tapir


text:
Orð: Andreas Fibiger
Lag: L.M. Lindeman
Týtt: Líggjas Húsgarð
1. Í ungdómi stóð
mær verðin so ljós og so lokkandi góð,
til Harran bert sjálvdan eg vendi mítt sinn,
tí veikt var mítt kjøt, tá ið syndin slapp inn.
Tey orð um Guðs Son, um Hans kross og Hans deyð,
so tóm hoyrdust tey!
2. Men Guð stórur er,
Hann finnur væl veg til hvønn syndara her;
Hans náði er trúføst, hon gloymdi meg ei,
Hann fann meg til síðst har á villini leið;
Hann fann meg og bar meg úr vantrúnnar neyð,
sum hirðin sín seyð.
3. Men fyrst kom ein tíð
við ótta og iva og ófriði í;
í mær bert ein avgrund av synd var at sjá,
og hóttandi Guðsboðið yvir mær lá;
tá fátækur var eg, ei hjálp var í nánd,
ei frelsandi hond.
4. Tá hoyrdist ein rødd,
og tá fann eg frið, og mín sál hon varð grødd:
“Hví bert tú tann ótta um syndara neyð?
Lít tú tó á Hann, sum leið syndara deyð,
á Jesus, tín Harra, sum boð tær jú ber:
Síggj, fullgjørt tað er!”
5. So er tað tá vist,
eg frið havi funnið í Tær, Harri Krist!
So tori eg trúgva, at Guð elskar meg,
at Jesusar blóð mína synd sónaði.
Eg halli meg at Tær, eg falli á knæ
við Golgata træ.


text:
Longubróðir (fjaðragrúkaættin)
Lumpenus lampretaeformis (Walbaum, 1792)
Stødd: Longubróðir verður upp ímóti 50 cm langur, tó sjáldan longri enn 30-35 cm.
Dýpi: Hann er úr 10 m niður á 200 m, vanligast úr 40 m niður á 100 m.
Litur: Longubróðir er ljósgulbrúnur, kanska viðhvørt grønligur, síðurnar eru brúnblettutar, mynstrutar við bláligum farra.
Lýsing: Longubróðir er langur og klænur fiskur. Kroppurin er umleið 15 ferðir longri, enn hann er høgur. Hann hevur eina ryggfjøður eftir øllum bakinum, tó væl skild frá stertinum. Hann hevur eina gotfjøður frá gotinum aftur í klingruna. Hann hevur stórar uggafjaðrar og smáar og smalar búkfjaðrar. Sterturin smalkar út í ein spíss aftureftir.
Eyðkenni: Langi kroppurin. Liturin. Er munin klænri enn tarabrosma, og fæst ikki inni í fjøruni.
Týdningur: Longubróðir hevur ikki vinnuligan týdning.
da: Spidshalet langebarn, en: Serpent blenny, ís: Stóri mjóni, no: Stort langebarn, tý: Bandfisch
Útbreiðsla: Undir Føroyum er longubróðir fingin bæði inni á firðum og úti á landgrunninum. Hann er annars frá norðara parti av Bretsku Oyggjunum, í donskum sjógvi og vestara Eystarasalti. Til Svalbarðs og Novaja Semlja, Jan Mayen, Íslands og Grønlands. Í Vesturatlantshavinum er hann frá Baffinslandi og Labrador til Massachussetts.
Mouritsen, Rógvi: Fiskar undir Føroyum. Føroya Skúlabókagrunnur og Fiskirannsóknarstovan. Tórshavn. 2007.
Áburrufiskar Perciformes
Hesin hópurin er størstur av fiskahópunum.
Í hópinum eru 160 ættir, 1539 slektir og 10033 sløg.
Av teimum eru 18 ættir við Føroyar, og hesar hava 29 slektir og 41 sløg:
Í hópinum er ein størri blanding av fiskum við mongum ymsum frábrigdum og útsjónd, langir og klænir, smáir og stórir, smalir og høgir.
Her eru fiskar, ið hava bleytar teinar í fjaðrunum, og aðrir, ið hava harðar teinar í fjaðrunum. Nakrir hava eina, aðrir hava tvær ryggfjaðrar.
Í karpaættini eru onkur fiskasløg tvíkynjaði.
Undir Føroyum eru bert saltvatnsfiskar í hesum hópinum, men úti í heimi eru eisini sløg, sum eru í feskum vatni og í blandingsvatni.


text:
Hósdagin 23. august vitja krúnprinsahjúnini við børnum Føroyar, og á løgmansskrivstovuni upplýsa tey, at skráin er við at vera klár, og at hon allarhelst verður kunngjørd í næstu viku.
Tað er greitt, at Fríðrikur krúnprinsur og familjan skulu vitja Havnina, Norðuroyggjar, Eysturoy, Sundalagið og Vágar, men enn er ongin meira ítøkilig skrá klár. Løgmansskrivstovan boðar frá, at samstarvið ímillum ymisku partarnar hevur gingið heilt væl, og at tað er serligur áhugi fyri ferðini, tí børnini hjá krúnprinsinum verða við, og tí at hjúnini ikki hava vitja síðani 2005.
Greitt er, at kongaskipið Dannebrog verður við á ferðini, tó at parið sjálvt flýgur til Føroyar. Kongaligu gestirnir skulu, eins og vanligt er, gista á skipinum.
Umboð fyri løgmansskrivstovuna greiðir eisini frá, at støðini sum kongaliga familjan skal vitja, eru blivin kannað og góðkend av lívverjunum hjá familjuni. Tey siga, at tað bara er tað síðsta sum manglar, áðrenn ítøkiliga skráin veðrur kunngjørd.
Á løgmansskrivstovuni siga tey eisini, at tað ávirkar ferðina, at børn verða við. Hóast tað fyrst og fremst er krúnprinsaparið, sum vitjar, hava tey roynt at lagt okkurt áhugavert fyri børnini á skránna, samstundis sum hugsað verður um, at børnini skulu hava steðgir í skránni.


text:
- Tíðindi, mentan og ítróttur
EBS/Skála-kvinnur luttaka í Champions League
EBS/Skála er í Litava, har kvinnurnar skulu dystast móti liðum úr Bulgaria, Litava og Finlandi í undankappingarbólki nummar 9 í Champions League.
Í gjár spældu tær so fyrsta dystin móti NSA Sofia úr Bulgaria. Tær taptu dystin 3-0, aftaná at hava verði aftan fyri við tveimum málum í hálvleikinum.
NSA Sofia hevði bóltin nakað meira, og høvdu tær eisini fleiri málroyndir enn okkara kvinnur. Tapið var tí ikki órættvíst, hóast EBS/Skála-liðið beit frá sær til tíðir, sigur Sjóvar kommuna á heimasiðuni, og tær høvdu eisini onkrar góðar málroyndir, ið lættliga kundu havt givið mál.
Sí eisini


text:
Seturstokið aftur á ferð – hesaferð í skúlum í Havn
Fyri góðari viku síðan vóru lesandi á læraraútbúgvingini í Hoyvíkar skúla og Gula skúla og høvdu verkstovur í náttúru & tøkni, alis- & evnafrøði og føroyskum og royndu seg í 12 ymsum verkstovum.
Útvið 40 lesandi fyriskipaðu verkstovurnar fyri uml. 270 børnum.
Hesar verkstovur eru partur av Seturstokið, sum er tiltak, sum byrjaði samstundis sum Fróðskaparsetrið fylti 50 ár. Partur av tiltakinum er, at starvsfólk og lesandi á Setrinum fara út á skúlar at hava verkstovur. Endamálið við hesum vitjanum er tvíbýtt: Hetta er bæði eitt tilboð til skúlar um ein øðrvísi skúladag, og hetta er eisini ein møguleiki hjá lesandi og starvsfólki at royna øðrvísi undirvísingarhættir.
Tiltøkini í Seturstokinum eru altíð skipað soleiðis, at næmingarnir skulu vera virknir og skulu royna seg við ymsum avbjóðingum. Í fyrstuni vóru flestu verkstovurnar innan náttúruvísindi, so sum at fáa ein bil at koyra so væl sum gjørligt, fáa eina rakett at flúgva langt ella at fáa eina vindmyllu at framleiða so nógvan streym sum gjørligt.
Royndir hava eisini verið gjørdar við meira tvørfakligum evnum, so sum verkstovur sum sameina tónleik, setningsbygnað og krystallbygnað, umframt at nýta talgilda tøkni saman við meira handaligum og kreativum virksemi.
Síðani Seturstokið byrjaði í 2015 hava meira enn 1500 børn á útvið 20 skúlum roynt ymsu aktivitetirnar. Harumframt eru bæði Bachelor og Yrkisrættaðar ritgerðir skrivaðar um hetta tiltakið og henda arbeiðs- og undirvísingarhátt. Ritgerðirnar hava savnað seg um ymisk viðurskifti, m.a. hevur verið eftirmett, um børnini eisini læra nakað ella um hetta bert er stuttligt. Her hevur verið víst á, at verkstovurnar í Seturstokinum geva sjálvmotivasjón, møguleika fyri djúpari vitan og stimbra náttúruvísindaligt lesføri og virkisførleika (Skorini, Jacobsen og Jakobsen, 2017). Harumframt lýkur undirvísingarhátturin, sum Seturstokið byggir á, flestu ástøðiligu treytirnar, ið skulu til, soleiðis at ein dygdargóð og motiverandi læring og undirvísing kann fara fram (Sigurdsson, Olsen og Hansen, 2016).
Seturstokið byrjaði sum norðurlendsk verkætlan við fígging úr Norðurlandaráðnum, Nordplus og Mentamálaráðnum. Norðurlendska verkætlanin er liðug, men Seturstokið heldur fram.
-
12.10.2018 Setrið Søgu- og samfelagsdeildin Til lesandiSigri M. Gaïni farin undir ph.d.-granskingarætlan á Setrinum um haturstaluSigri M. Gaïni fór í september 2018 undir ph.d.-lestur á Søg...
-
09.10.2018 Føroyamálsdeildin Til lesandiVísindalig grein um orðfeingið hjá føroyskum børnumGrein eftir Sissal Mariu Rasmussen í tíðarritinum First Lang...
-
08.10.2018Tey ganga á vegnum og bíða sum nýggjur afturEitt av høvuðsverkunum hjá Ingálvi av Reyni, Tey ganga á veg...


text:
Byrjað verður kl. 23.00 við kyndlagongu frá Rókini og frá Glyvra skúla oman á nýggja havnarøkið.
Nýggjársrøðan verður hildin Kl 23.15, røðari verður Petur Steingrund, harumframt verður skipa fyri felagssangi. Aftaná verður stóra bálið tendrað og skotið verður við fýrverkið.
29.12.2009
Nýggjárshald í Runavík
Byrjað verður kl. 23.00 við kyndlagongu frá Rókini og frá Glyvra skúla oman á nýggja havnarøkið.
- Faroexpo verður 24. – 26. oktober
- Borað og sprongt við tunnilsmunnan á Rókini
- Stíggjur 25 ár
- Drekkivatnið á Skála reint aftur
- 80-100 búeindir í 2019-2020
- Bakteriur í drekkivatninum á Skála
- Broyttar upplatingartíðir á ruskplássunum
- Tíðindi frá cruise-messu í Lissabon
- Spreinging á Rókini 20/9-18
- Býarskái í november – Runavíkin spílar seg út!
- Kvøldskúlaskráin 2018-2019
- Leiðari til Nes Sóknar Musikkskúla
- Kunngerð um broyting av Byggisamtyktini og Býarplaninum fyri Runavíkar Kommunu
- Drekkivatnið á Skála reint aftur
- Saman rudda vit Føroyar – uppá ein dag!
- Bakteriur í drekkivatninum á Skála
- Runavíkar kommuna svarar Kommunufelagnum um eldraøkið
- Burðardyggur fíggjarkarmur fyri 2019
- Mín fantastiska skilsmissa í Løkshøll leygarkvøldið
- Venjingarnar fyri 67 ár og eldri byrjar aftur


text:
Bjóðað verður nú til nostalgi tiltak í SALT, har Jens Lisberg saman við tónleikarum og Kristel Lisberg sum gesti, heldur heiðurskonsert fyri Elvis Presley.
Í 2017 vóru 40 ár síðani at Elvis andaðist, men tónleikaligi arvurin livir tó víðari í øllum góðum. Tí var hetta hildið, at vera eitt gott høvið, at gera eina heiðurskonsert fyri Elvis. Áhugin vísti seg at vera stórur og tríggjar konsertir vóru hildnar fyri fullsettum húsum á Reinsarínum í Havn, Mentanarhúsinum í Fuglafirði og í Norðurlandahúsinukm. Afturmeldingar hava verið sera góðar og tí eru fyrireikingar nú farnar í gongd við, at halda eina konsert finalu í Norðurlandahúsinum, har løg eftir Elvis Presley verða tulkað.
Á konsertini verða spæld løg eftir Elvis, har ferðast verður víða ímillum Rock ‘n’ Roll, Country, Swing og Gospel. Somuleiðis verður sagt frá ímllum løgini, har vit hoyra stuttar søgur og viðmerkingar til lívi og tónleikin hjá Elvis.
Jens Lisberg er væl kendur sangari í Føroyum. Elvis Presley hevur altíð fylgt nógv í hansara sangi og tónleiki. Tí sigur hann, at tað hevur leingi verið eitt ynski, at skipa fyri eini konsert, har bert løg eftir Elvis verða framførd. Í 2016 endaði Jens Lisberg eina væl vitjaða konsert røð við Jim Reeves løgum og var tað rættiliga skjótt aftaná, at fari var í gongd við at fyrireika konsert til heiðurs fyri Elvis.
Kristel Lisberg hevur havt fleiri løg á føroysku tónleika tindunum og fleiri av okkum minnast kanska serliga væl hennara 2016 framførðslu á Dansk Melodi Grand Prix. Hesu ferð verður tað tó Elvis á skránni og er Kristel spent uppá uppgávuna.
Lagt verður eftir, at liggja tætt uppat uppruna framførðslunum, tó við ísletti frá tónleiki sum vit kenna hann í dag. Ynski er, at konsertin skal vera ein góður møguleiki, at minnast aftur á tað tónleikamentan, sum Elvis legði eftir seg. Somuleðis er hetta ein góður møguleiki, hjá forvitnum lurtarum, at opna hurðina til tónleikin hjá Elvis. Tí sum John Lennon einaferð segði: “Before Elvis, there was nothing”.
Tað eru royndir tónleikarir, sum Jens Lisberg hevur afturat sær, bæði innan country, jazz, rock og kór.
Manningin til konsertina verður:
- Jens Lisberg, sang
- Elspa Samuelsen, kórsang
- Malan Hansen, kórsang
- Torbjørn Lisberg, tangentar
- Sámal Lindenskov, guitar
- Ólavur Øster, guitar
- Heini Fosaa, trummur
- Jóhan Martin Jacobsen, bass
Konsertin verður í SALT tann 29. september 2018 kl. 20:00.


text:
Nú kommunur eru farnar at kappast um at lækka gjaldið til barnagarðarnar, kann man ikki annað enn undrast. Sum fakfelag hoyra vit bert um, hvussu dýrt, økið er, og at kommunurnar ikki hava ráð at hækka lønirnar.
Í prinsippinum havi eg einki ímóti, at gjaldið verður tikið av. Í Føroyum ganga nú um 97% av børnunum á stovni. Tí ber ikki til at kalla stovnar eitt val hjá foreldrunum longur. Eins og fólkaskúlin, er barnagarðurin vorðin ein natúrligur partur av uppvøkstrinum. Tí gevur tað meining, at hesin partur bert verður fíggjaður umvegis skattin, eins og skúlin. Serliga, tá ið hugsað verður um, at vit samstundis kunnu vísa á fleiri granskingar og kanningar, sum siga, at eitt gott barnagarðspláss kann spara útreiðslur hjá samfelagnum í framtíðini. Sí greinina, “Umstøðurnar mugu betrast á dagstovnaøkinum” http://www.pedagogfelag.fo/tidindi/vis-grein/grein/umstoedurnar-mugu-betrast-a-dagstovnaoekinum-409/
Vit mugu tó vera á varðhaldi, tá ið politikarar “lokka” við gjaldinum - tí vit hava fyrr sæð, at tá ið kommunalir kassar eru sperdir, er skjótt at sparingar raka dagstovnarnar. So ein lækking ella avtøka av stovnsgjaldinum í dag kemur lættliga at merkja verri dagstovnar í morgin. Sum er, er einki fast minstamark fyri tímajáttan á stovnum. Ein vegleiðandi lykil er - ein lykil, sum varð ásettur fyri 23 árum síðani - í 1992, tá Føroyar vóru í djúpari kreppu - og fleiri stovnar eru í roynd og veru longu undir tí markinum fyri tímajáttanir. Krøvini seinastu 15 árini, eftir at dagstovnaøkið varð lagt út til kommunurnar at umsita, eru økt. Ein tann størsta broytingin var, at ábyrgdin av sertørvi varð flutt frá landinum til kommunurnar, tvs, ein uppgáva, sum sum dagstovnarnir so skuldu loysa. Umframt hetta eru støðugt fleiri samfelagslig krøv komin, so hvørt sum samfelag og foreldur eru vorðin meira tilvitað um týdningin av einum innihaldsríkum gerandisdegi. Úrslitið er, at starvsfólk, námsfrøðingar, uppliva, at krøvini til starvið er munandi økt, meðan umstøðurnar ikki hava fylgt við.
Sparingar síggjast ikki altíð so væl.
Einaferð var tað púra vanligt, at vøggustovurnar høvdu heitan mat til tey minstu. Hetta er sjáldsamari í dag, kenni í grundini onga vøggustovu, sum bjóðar heitan mat sum part av tilboðnum í dag. Maturin er eitt týðiligt dømi um sparingar – og flestu foreldur kenna í dag til krøvini, umframt matpakkan at keypa fruktir til stovnar, summi enntá blæur. Fyrr var hetta í stóran mun partur av gjaldinum. Hetta eru broytingar, sum eru komin so líðandi, at fólk ikki rættiliga leggja tað til merkis. Somuleiðis er lækkandi tímatalið nakað, sum kemur so sníkjandi. Tað byrjar í fleiri førum við tímunum, sum vera játtaðir til sertørv, har skorið verður niður, kanska ein frymil við, hvussu tímar skulu játtast til ein stovn, verður broyttur, soleiðis, at tímar verða burtur. Fyri foreldrini er tað torført at síggja, at einir tveir tímar á einari stovu eru burtur. Og nýggj foreldur vita ikki betur.
Her er ov lætt at snúgva sær - ongar ásetingar eru - hvørki um tímajáttanir (normeringar), ei heldur er nøkur áseting, hvørjar útreiðslur hoyra til raksturin. Skulu vit seta tað heilt fýrakantað upp, so kundi man hugsað sær, at tað endað við, at summir stovnar fara at biðja børnini sjálvi hava pappír við, um tey vilja tekna..
Vit hava sagt tað fyrr: vit mugu og skulu tryggja børnini og stovnarnar við einum minstamarki fyri játtan. Tí sum støðan er í dag, minkar veruliga játtanin ár undan ári. Við einum minstamarki, so kundi man veruliga fegnast um, at gjaldið til foreldrini varð lækkað - tí tá høvdu sannlíkindini fyri, at børnini vórðu rakt, ikki verið líka stór.
Um politikarar veruliga ætla at brúka fleiri pengar upp á dagstovnaøkið, so eru nøkur viðurskifti, sum tey kundu havt í huga fyri at fingið eitt gott og gevandi tilboð.
- Útbúgving og eftirútbúgvingar til starvsfólk, soleiðis, at tey eru betur før fyri at møta avbjóðingunum í gerandisdegnum.
- Økt tímatal til børnini á stovninum, ella betri normeringar, soleiðis, at tað er lættari at tryggja, at hvørt einstakt barn fær samband við ein vaksnan.
- Øking ella játtan av tíð til starvsfólk at fyrireika arbeiðið, soleiðis, at vit kunnu tryggja, at veruligi tørvurin hjá einstaka barninum verður møttur.
- Lønarhækkan, soleiðis at starvsfólk fáa ta viðurkenning í krónum, sum tey hava uppiborið.
- Stytt arbeiðsvika, tá vit vita, at nógv starvsfólk eru ov strongd.
- Betri tilboð til sertørv, har ein partur eisini snýr seg um at fyribyrgja.
Her eru ein rúgva av evnum, sum kundu verðið tikin upp - og bøtt munandi uppá. Ístaðin verður gjaldið lækkað, og so vita vit, at vandin er, at sparingar fara at standa fyri framman, tí einki minstamark er.
Lat okkum heldur síggja visjón fyri barnagarðarnar, hvørjar tankar, kommunupolitikarar gera sær um kósina, og hvussu tit ætla tykkum at menna hetta neyðuga tilboðið til børnini í Føroyum. Tað er heilt vist, at bara at lækka gjaldið, uttan at taka hini viðurskiftini við, fer ikki at lyfta barnagarðarnar á hægri støði.
Gerið eina veruliga íløgu í barnið - gevið starvsfólkunum - og harvið børnunum - betri kor, tað hevði verið nakað hjá einari kommunu at reypa av!


text:
Sálarlig sár, ið ikki vilja lekjast
26. august 2015
Er tað rímiligt, at bundið verður fyri hjálp og endurgjaldi til kynsliga misbrúkt fólk, bara tí tey eru vorðin 25 ár? Nei, tað er ikki í lagi, og her skal broyting til
Tit vita tað. Tit hoyra tað. Og tit síggja fylgjurnar. Men tit gera ov lítið.
Hetta er tað, sum fólk áhaldandi siga. Ikki minst tey, ið hava verið fyri kynsligum ágangi og nú dragast við sonevnd “seinárin”. Hetta eru sálarlig sár, ið ikki vilja lekjast.
Vit hoyra teirra neyðarróp aftur og aftur.
Familjur í knúsi
Tey, sum ikki fáa neyðuga hjálp, og tey eru mong, eru “tikkandi bumbur” í okkara samfelag. Skaðin, tey hava fingið av kynsligum ágangi, er ógvusligur og ræðandi, og familjurnar óttast, nær ið bumban brestur.
Hetta ávirkar øll.
Eg eri komin í samband við eitt ótal av fólki, har familjur eru í knúsi, tí ein av teirra hevur verið fyri ágangi, ella ein av teirra nærmastu hevur framt kynsligan ágang. Ofta er tað ein í familjuni ella í nærumhvørvinum, sum hevur framt ágangin. Fleiri koma væl fyri seg, meðan onnur dragast við afturvendandi trupulleikar.
Tað er eisini galið, at fólk eru noydd til at standa alment fram og greiða frá sera eymum persónligum upplýsingum, fyri at onnur skulu fáa vitan og ávaring um, hvat ið fyriferst.
Fólkaheilsustovnurin eigur at hava uppgávuna og ábyrgdina av at upplýsa um skaðan av kynsligum ágangi hjá kvinnum og monnum – og um týdningin av at viðgera seinárin.
Tey binda fyri
Um tú hevur brúk fyri viðgerð frá sálarfrøðingi, so skalt tú hava verið fyri kynsligum ágangi, áðrenn tú fylti 18 ár. Møguligt er at fáa endurgjald, inntil tú ert 25 ár. Tá verður bundið fyri.
Kanningar vísa, at oftast eru fólk eldri enn 25 ár, tá tey leita sær hjálp. Summi viðurskifti her í lívinum taka langa tíð. Av tí sama er einki endamál við einum aldursmarki. Aldursmarkið má strikast.
KRIS veitir viðgerðartilboð fyri seinárin. Tilboðið verður fíggjað við stuðli á fíggjarlógini og sjávbodnari arbeiðsmegi. Henda játtanin eigur at verða hækkað og má fíggjast sum viðgerðartilboð, so serkøn kunnu setast í starv eisini.
Vit hava fingið eina frágreiðing um kynsligan ágang. Barnahúsið er komið, og barnaumboðsmaðurin er settur á stovn. Fráboðanarskyldan innan barnavernd er herd, og upplýst er kring alt landið um, hvussu týðandi tað er at siga frá.
Fyrningarfreist burtur og harðari revsing
Eg vil arbeiða fyri at fáa somu viðgerðartilboð fyri kynsligan ágang sum fyri rúsdrekka. Bæði tilboðini eru lívsneyðug og skulu styrkjast og útbyggjast.
Framhaldandi vil eg arbeiða fyri at fáa hægri játtan til viðgerð av seinárinum av kynsligum ágangi, og at krav um barnaváttan fer at galda. Fyrningarfreistin skal takast upp, og – ikki minst – skal revsingin fyri kynsligan ágang herðast.
Rósa Samuelsen
Valevni Sambandsfloksins til løgtingsvalið
RN
Aftur


text:
- Tíðindi, mentan og ítróttur
Ikki grundarlag fyri tveimum skipum
Tak niður
- Fiskivinnunýskipanin fer at fáa stórar avleiðingar fyri okkara virksemi í Barentshavinum, og grundarlag verður ikki fyri tveimum skipum, sigur Hanus Hansen, reiðari.
Hetta tí at stovnurin minkar, tí 15% av kvotuni skulu á uppboðssølu og aftur 8,5% kunnu fara til menningarkvotur. Tí er møguleiki fyri, at kvotan verður 33,5% lægri í 2018.
Soleiðis sigur Hanus Hansen, reiðari. Hann greiðir eisini frá, at øll skip hjá reiðarínum eru til sølu fyri tann rætta prísin.
Hoyr samrøðu við Hanus Hansen um nýggju fiskivinnulógina omanfyri.
Sí eisini


text:
Fleyr og Kyndil til reiðar til útbygging í Gundadali
Ætlanin at útbyggja Gundadalshøllina til dupulthøll er nú komin so væl áleiðis,
at Tórshavnar kommuna hevur lagt eitt sáttmálauppskot fyri Fleyr, Kyndil og
Neistan um, hvussu høllin kann verða avhendað kommununi, so hon kann verða
útbygd til dupulthøll.
Sáttmálauppleggið er úrslit av samráðingum millum tey trý feløgini og kommununa í fleiri umførum. Samráðingarnar byrjaðu fyri knøppum tveimum árum síðan, tá Tórshavnar kommuna sjálv vendi sær til feløgini um at fáa eina avtalu í lag.
Í sáttmálaupplegginum verður staðfest, at høllin skal avhendast kommununi, og afturfyri útbyggir kommunan høllina til dupulthøll, ger Kyndli, Neistanum og Fleyr nýggj felagshølir á 80 fermetrar hvør og veitir trygd fyri, at feløgini fáa 9 hallartímar aftrat hvør um vikuna.
Haraftrat fáa feløgini 250.000 kr. í part í sambandi við yvirtøkuna. Upprunaliga bóðu feløgini um 600.000 í part, men kommunan kundi góðtaka 250.000 kr., og hesum eftirlíkaðu feløgini. Staðfest verður eisini, at tey trý feløgini skulu hava heimarætt í dupulthøllini.
Fleyr og Kyndil hava boðað frá, at feløgini taka undir við sáttmálanum, men ein eykaaðalfundur hjá Neistanum tók herfyri ikki undir við øllum upplegginum, og har stendur málið beint nú. Fleyr og Kyndil bíða tí eftir, at Neistin ger sína støðu greiða í málinum.
Bíðað hevur verið í spenningi eftir hesi útbyggingini, tí greitt er, at feløgini í Gundadali hava alt ov fáar hallartímar, og bráðneyðugur tørvur er á fleiri tímum. Vónandi verður tað so, at glið kemur skjótt á málið aftur, so avhendingin og útbyggingin kunnu verða framd sum skjótast.


text:
Tiltak: At vera lærlingur18-03-2009
Áhugavert tiltak fyri teg, sum er í ella umhugsar at fara í læru. Tiltakið verður bæði á Ungdómsdeildini í Havn og á deildini hjá Eik í Klaksvík
Rentulækking í Eik12-03-2009
Eik Banki lækkar nú rentur bankans
Umvæling í Gøtu10-03-2009
Nú verður deildin í Gøtu umvæld og í tí sambandi verður hon afturlatin frá 16. - 22. mars. Í hesum tíðarskeiði kunnu kundar venda sær til deildirnar í Fuglafirði ella Saltangará
Ársaðalfundur í Eik Banka05-03-2009
Ársaðalfundurin í Eik Banka verður 20. mars kl. 17.00 í Norðurlandahúsinum í Havn. Allir partaeigarar hava rætt til at møta á fundinum, um teir hava umbiðið atgongdarkort innan 16. mars
Gitingar í fjølmiðlum tæna ongum endamáli05-03-2009
Hvørki Eik Grunnurin ella Eik Banki luttaka í gitingunum hjá fjølmiðlum í hesum døgum. Grunnurin arbeiðir í løtuni við at svara einum fyrispurningi frá Skráseting Føroya, og sær fram til at fáa niðurstøðuna hjá Skrásetingini um tveir partabrævahandlar í fjør. Eftir grunnsins tykki eru handlarnir farnir rætt fram


text:
Kįri Pįll Hųjgaard
Fųddur 21. juli 1951 į Strondum
Foreldur: Meinhardt og Jenny Hųjgaard f. Poulsen
Hjśnafelagi: Simona, dóttir Borghild og Anisetus Eliasen ķ Fuglafirši
Bųrn: Maibritt, Jan, Anni, Bogi, Bįršur og Heidi
Śtbśgving: Realprógv av Glyvrum 1967
Yrki: Sjómašur 1967-1971. 1. august 1971 avgreišslupostboš. Yvirpostboš 1976. Bżrįšslimur ķ Runavķkar kommunu sķšan 1988.
Įlitisstųrv: Afturvaldur į ting viš vališ 20. januar 2004. 2004 formašur ķ landsstżrismįlanevndini, limur ķ fķggjarnevndini og Śtnoršurrįšnum. Lųgtingsmašur 2002-2004. Ķ hesum tķšarskeiši limur ķ fķggjarnevndini, mentanarnevndini og Śtnoršurrįšnum. Varamašur į tingi frį 26.februar 2001-2002 fyri Sįmal Petur ķ Grund so leingi, hann var landsstżrismašur
Heimstašur: Leitisvegur 45, FO-600 SaltangarįTelefon: 447758 - 254833
E-mail: kariph@logting.fo og kph@kallnet.fo


text:
F°roya Skipara & Navigat°rfelag 100 ßr
Tˇrshavn 1995
F°roya Skipara & Navigat°rfelag hevur eina stolta s°gu. Felagi gekk mangan ß odda at taka t°k °llum samfelagnum at gagni.
"Neyugt er at sigla" er 100 ßra s°gan hjß F°roya elsta yrkisfelag. Men hon er eisini meir enn ta. Frßs°gnin er tvinna saman vi s°guni um f°royska skipsfiskiveiu yvirh°vur, sum bara hevi fß ßr ß baki, tß felagi var stovna 4. januar 1896.
Longu Ý 1898 kravdi felagi verjuskip undir F°royar og fiskimarki flutt ˙t, so bretskir trolarar ikki oyddu grunnarnar.
Felagi gekk ß odda at fßa f°royingum rŠttindi undir Gr°nlandi, tß arar leiir sviku.
Felagi strÝddist fyri at fßa fiskivinnuni betri skip og lagaligari fÝggjarkor, ogh ta var felagsins verk, at tann f°royski Sjˇvinnubankin kom Ý lag Ý trÝatißrunum.
═ fimtißrunum skundai Skipara & Navigat°rfelagi undir landsins myndugleikar at endurnřggja fiskiflotan.
═ bˇkini verur greitt frß °llum hesum mßlum og °rum spurningum vi.
Menninir, sum stovnau og hava stai ß odda Ý felagnum, vera lřstir, og s°gan verur skriva fram til dagin Ý dag.
(┌tseld)


text:
Fróðskaparsetrið við í norðurlendskum útbúgvingarsamtaki
Fróðskaparsetur Føroya er við í felagsnorðurlenskum útbúgvingarsamtaki, ið hevur fingið styrk frá Norðurlandaráðnum. Heitið á útbúgvingini er "Nordic Master in Marine Ecosystems", og er samskipað av Lærda Háskúlanum í Bergen. Fróðskaparsetur Føroya, Háskóli Íslands og Århus Universitet eru hinir partarnir í útbúgvingarsamtakinum.
Hendan útbúgvingin er ein av 6 nýggjum felagsnorðurlendskum útbúgvingum, ella sum tær nevnast á enskum: "Nordic Master programmes". Tilsamans høvdu 41 samtøk latið inn umsókn til Norðurlandaráðið, men einans 6 sluppu gjøgnum nálareygað, tá avtornaði.
Samstarv við Fiskirannsóknarstovnun
Luttøkan í nýggju havvistfrøðiútbúgvingini er fingin í lag í samstarvi við Fiskirannsóknarstovuna. Tað er Bogi Hansen, havfrøðingur og leiðari á Umhvørvisdeildini á Fiskirannsóknarstovuni, ið hevur samskipað føroysku luttøkuna.
Lærdi Háskúlin í Bergen kemur sum vera man at standa fyri tí mesta av undirvísingini, meðan Fróðskaparsetur Føroya kemur at taka sær av undirvísingini í Fiskivinnuhavfrøði. Tað verða starvsfólk av Fiskirannsóknarstovuni og Náttúruvísindadeildini á Fróðskaparsetrinum, ið koma at standa fyri undirvísingini.
Harumframt kemur Fróðskaparsetrið eisini at hýsa síðstaárslesandi, ið skriva master-ritgerð. Tær seks nýggju felagsnorðurlendsku útbúgvingarnar
- Nordic Master Program in Gerontology (Jyväskylä)
- Innovative Information and Communication Technologies (Åbo)
- Nordic Master in Marine Ecosystems (Bergen)
- Nordic Master in Plant Pathology (København)
- Innovative sustainable Energy (Stockholm)
- The religious Roots of Europe (Århus)
Fullfíggjað yvirlit yvir luttakandi stovnar
-
16.10.2018 Til lesandi SetursskrivstovanÍslendskur lestrarstuðul 2019Umsóknarfreistin til íslendska lestrarstuðulin er 1. desembe...
-
12.10.2018 Setrið Søgu- og samfelagsdeildin Til lesandiSigri M. Gaïni farin undir ph.d.-granskingarætlan á Setrinum um haturstaluSigri M. Gaïni fór í september 2018 undir ph.d.-lestur á Søg...
-
09.10.2018 Føroyamálsdeildin Til lesandiVísindalig grein um orðfeingið hjá føroyskum børnumGrein eftir Sissal Mariu Rasmussen í tíðarritinum First Lang...


text:
Lóg fyri Sosialistiskt Ungmannafelag í Føroyum
§1. Felagið
Stk. 1: Navn felagsins er Sosialistisk Ung, í stytting SU.
Stk 2: Endamál felagsins er at fylkja ungdómin um javnaðarhugsjónina. Ein og hvør limur eigur at góðtaka grundsjónarmið Javnaðarfloksins og stevnu SU.
§2. Limir
Stk 1: Limur kann ein og hvør gerast, sum vil fylgja lógum og endamáli felagsins.
Stk 2: Krav er, at limir felagsins eru undir 30 ár.
Stk. 3: SUari, ið er farin um aldursmarkið, verður stuðlandi limur, tó uttan atkvøðurætt.
§ 3. Limagjald
Limagjaldið verður ásett á ársaðalfundi.
§ 4. Landsnevndin
Stk. 1: Felagið verður stjórnað av eini fimmmannanevnd, og verður formaðurin/kvinnan vald einsæris á aðalfundinum, meðan val av hinum nevndarlimunum fer fram undir einum.
Stk. 2: Valdir verða eisini tveir tiltakslimir til nevndina.
Stk. 3: Økisdeildirnar eiga ein sess í landsnevndini hvør. Hesi velja sjálvi innanhýsis, hvør skal manna sessin í landsnevndini.
Stk 4: Nevndin skipar seg sjálv, við næstformanni, kassameistara og skrivara, á fyrsta nevndarfundi, ið verður hildin innan eina viku eftir ársaðalfundin. Eisini velur nevndin ein altjóða skrivara. Hesin kann sita í nevndini ella í víðkaðu nevndini (sí stk. 5).
Stk. 5: Harumframt kann veljast ein víðkað nevnd (útisetanevnd), ið hevur rætt til at luttaka á nevndarfundum, men ikki kann greiða atkvøðu.
Í hesi víðkaðu nevndini sita limir, ið ikki eru búsitandi í Føroyum. Upp til fimm fólk kunnu veljast í víðkaðu nevndina.
Stk. 6: Veljast skal umboð og varaumboð til floksleiðsluna ein mánað áðrenn landsfundin hjá Javnaðarflokkinum. Nevndin skipar fyri vali.
Stk. 7: Nevndin átekur sær at velja umboð og varaumboð til starvsnevndina innanhýsis ein mánað áðrenn landsfundin hjá Javnaðarflokkinum.
Stk. 8: Nevndin skipar fyri vali av umboðum í samband við landsfundin hjá Javnaðarflokkinum.
Veljast kann ígjøgnum telefon ella givnan miðil frá nevnd. Valrætt hava limir felagsins.
§ 5. Landsfundur
Stk. 1: Limir felagsins, ið ikki kunnu møta til landsfund, skulu hava møguleika at luttaka á landsfundinum ígjøgnum Skype, Ustream ella líknandi miðil.
Stk. 2: Nevndin kann veita ferðaendurgjald til nevndarlim í sambandi við nevndararbeiði við bíligasta ferðahátti.
Stk. 3: Landsfundurin, ið er hægsta vald felagsins, verður hildin um summarið og skal kunngerast við í minsta lagi 14 daga fyrivarni.
Stk. 4: Á ársaðalfundi er dagsskráin:
1. Val av fundarstjóra.
2. Val av skrivara.
3. Formaðurin/forkvinnan greiðir frá virki felagsins í farna árið.
4. Kassameistarin leggur fram grannskoðaðan roknskap.
5. Innkomin uppskot.
6. Val av formanni/-kvinnu.
7. Val av nevndarlimum.
8. Val av tiltakslimum.
9. Val av útisetanevnd.
10. Val av grannskoðara.
11. Ásetan av limagjaldi.
12. Ymiskt
Niels Finsensgøta 14, FO-100 Tórshavn, Tlf +298 250104, su@su.fo


text:
Orð: Christian Matras
Lag: Jógvan Waagstein
1. Nú nemur náttin við smærur.
Nú dimmir í blánandi líðum.
Nú hoyrist so náttarvarur
ein meldur av ljódligum íðum.
2. Og áin um midnáttartíma
slær doyvandi ljóð út um fløtur.
Og fólk eins og skuggar rýma
um tún og um døggvátar gøtur.
3. Og fjallið hvílist í kvirru.
Bert dunið frá dimmilunda.
Nú durvar eitt hav í kyrru.
Til bóla seyðirnir stunda.
4. Nú blunda blóma og smæra.
Nú skýmir um røkur og líðir.
Ein varligur dráttur í tara
Nú náttiv um oyggjarnar sígur.


text:
Rýpa
Rýpa (frøðiheiti - Lagopus). Í grannalondum okkara liva nógv vill sløg av høsnaættini. Eitt av teimum er rýpan — fjallarýpan. Hon er samlitt við lendið, um summarið svørt og grá og morsprøklut, um veturin hvít við nøkrum svørtum fjøðrum í velinum. Føturnir eru lodnir niður á klógv. Støddin er sum á dúgvu. Hon livir uppi á fjøllunum nærindis ísi og kava. Tað er spakur fuglur og góðvarin; og tí at hon eisini smakkar væl, verður hon nógv skotin. Íslendingar selja ikki so lítið av skotnum rýpum til útlondini. Fleiri ferðir hevur verið roynt at sleppa teimum leysum í Føroyum — tiknar úr Íslandi, Grønlandi ella Skotlandi. Einans tær grønlendsku livdu. So sera tungfloygdar, sum tær eru, hava tær tó sæst í at siga øllum oyggjunum. Men einans í Norðuroyum hava tær hildið sær; og einki nørast tær í seinnu tíðini, so ikki kann væntast, at tær koma at hava nakað at týða her.
Slag[rætta | rætta wikitekst]
- Lagopus mutus (Fjallarýpa)
- Lagopus lagopus (Heiðarýpa)
Sí eisini[rætta | rætta wikitekst]
Keldur[rætta | rætta wikitekst]
- Mikkjal á Ryggi: Fuglabókin, Dýralæra II. 1951.


text:
Eg
gjørdist ikki sørt bilsin at lesa í fjølmiðlunum í dag, at liberali og
borgarligi býráðslimurin úr Fólkaflokkinum, Bogi Andreasen meldar alment út,
eitt rungandi nei til ein skattalætta til borgarar í Tórshavnar kommunu - hóast
kommunukassin flýtir yvir av meirinntøkum. Sama útmeldingin er frá hinum
býráðsliminum úr Fólkaflokkinum, Anniku Olsen - ongin skattalætti
Henda
útmeldingin kemur, hóast kommunukassin flýtur yvir av pengum, raksturin er
hækkaður og íløgurnar eru ovur stórar.
Og
útmeldingin kemur, hóast Búskaparráðið og búskaparserfrøðin, vísir á ein
skattalætta sum ein realistiskan møguleika fyri at stýra kommunubúskapinum í
einari hóskandi javnvág. Inntøkurnar eru met stórar í ár og verða nærum 100
mió. kr. hægri enn ætlað.
Og ikki
minst kemur henda útmelding hóast Bogi Andreasen alment gav lyfti í september
2016 um ein skattalætta í Tórshavnar kommunu uppá 2-4%.
Sostatt
unna hvørki Bogi ella Annika skattaborgarunum ein part av hesari yvirflóðini av
pengum, sum jú koma frá skattaborgarunum sjálvum.
Tað er
onki í vegin fyri, at kommunuskattaprosentið kundi lækka t.d. við 0,25%-0,5% -
spurningurin er um politiskan vilja og hóskandi raðfesting av rakstri og
íløgum.
Hví fara
hesi bæði fólkafloksumboðini í móti fakligu tilráðingini hjá búskaparserfrøðini?
Hví
fylgja fakligum tilráðingum frá Rambøll og ikki frá Búskaparráðnum?
Tað er
alt, sum bendir á, at Fólkaflokkurin í býráðnum, fult og heilt hevur lagt seg
undir skjúrtuvelið hjá Tjóðveldi, sum onki hevur ímóti at oysa pening úr
kommunukassanum.
Sloganið
hjá Fólkaflokkinum um, at pengarnir liggja betri í lummanum hjá
skattaborgarnum, sær opinbart ikki út til at galda fyri býráðslimirnar hjá
Fólkaflokkinum
Sjálvandi
kann og skal kommunuskatturin lækkast!
Annfinn
Brekkstein
býráðslimur fyri
Sambandsflokkin í Tórshavnar Kommunu


text:
Vilhelm Johannesen
Vilhelm Johannesen (4. august 1942, Klaksvík) er fyrrverandi føroyskur løgtingslimur og landsstýrismaður fyri Javnaðarflokkin.
Hann umboðaði Norðoyggjar í løgtinginum frá 1980 til 2008, og var landstýrismaður 1979-1981 og 1985-1989. Vilhelm Johannesen var limur í Klaksvíkar býráði frá 1975 til 1984, og var formaður i Føroya Kommunufelag fra 1977 til 1979. Eisini var hann Formaður í Klaksvíkar sjúkrahúsi frá 1991 til 1993.[1]
Hann var blaðstjóri hjá Sosialinum frá 1972 til 1979, og hevur eisini arbeitt fyri Postverk Føroya. Hann er pápi Aksel V. Johannesen, sum nú er formaður í Javnarflokkinum.
Keldur[rætta | rætta wikitekst]
- Løgtingið 150 - Hátíðarrit. Tórshavn 2002, Bind 2, s. 305 (PDF-Download)


text:
Vilmund Jacobsen 12.01.2018 (21:31)
Eyðun eigur nú Plátuverkstaðin
FIXA er nýggja navnið hjá Plátuverkstaðnum á Hálsi, sum nú eisini hevur skift eigara. Tað er Eyðun Berg, sum í nógv ár hevur verið løgreglumaður, ið hevur yvirtikið allan ognarpartin í verkstaðnum.
Eftir at búskaparliga støðan fyri góðum trimum árum síðan ikki hevði verið so góð vegna minkandi arbeiði, kom Eyðun Berg inn í virkið hjá Glenn Perdomo sum parteigari.
Seinnu árini hevur framgongd aftur verið í virkseminum hjá Plátuverkstaðnum, og nú Glenn Perdomo ynskti at selja sín part, hevur Eyðun Berg yvirtikið allan ognarpartin. Glenn er tó framvegis knýttur at verkstaðnum.
Hóast Eyðun Berg í nógv ár hevur verið løgreglumaður, er hann kortini kki ókendur innan bilaøkið. Áðrenn hann fór undir útbúgving sum løgreglumaður, var hann útbúgvin bilsmiður.
Eyðun Berg lærdi hjá Wenzel, sum tá helt til við Oyggjarvegin, og eitt skifti eftir lokna útbúgving arbeiddi hann eisini sum sølumaður hjá Bilasøluni Norrønu.
Í sløk 30 ár hevur hann arbeitt sum løgreglumaður, men nú ynskti hann nýggjar avbjóðingar í privatu vinnuni og hevur tískil sagt seg úr einum tryggum starvi.
- Endamálið hjá FIXA er at umvæla bilskaðar, lastbilar, bussar og húsvognar. Í løtuni eru sjey fólk í starvi hjá felagnum, og starvsfólkini hava drúgvar royndir innan sítt yrki, sigur nýggi eigarin.
Eyðun Berg sigur, at FIXA leggur seg eftir at avrika fyrsta floks arbeiði, og fyritøkan leggur dent á at hava eitt høgt tænastustøði.
Veitst tú eina góða søgu? Skriva til okkara á
red(at)in.fo
Les ella lýs í Lýsingartorginum – trýst her


text:
Ingi Samuelsen
28.12.2016 - 14:55
Tíðindi > Uttanlands - Yvirgangur
Týska løgreglan hevur handtikið ein persón, sum verður settur í samband við álopið á ein jólamarknað í Berlin, sum tunesarin Anis Amri framdi. Tað upplýsir ríkisákærin í Kalsruhe sambært dpa-tíðindastovuni.
Peter Frank, ríkisadvokatur, váttar tíðindini fyri Spiegel Onlin, at talan er um ein 40 ára gamlan tunesara, sum býr í Berlin.
Sambært týskum miðlum, varð maðurin handtikin í íbúð síni í býarpartinum Tempelhof, skrivar Ritzau.
Amri hevði telefonnummarið hjá handtikna manninum á telefon síni. Tað eru fleiri ábendingar um, at maðurin hevur verið við til at fremja álopið fyri viku síðani.
Gerningsmaðurin, Anis Amri, varð fríggjadagin skotin og dripin av løgreglufólkum í Milano í Norðuritalia.
12 fólk lótu lív, tá ein lastbilur koyrdi inn í mannamúgvuna á jólamarknaðinum. Umleið hálvthundrað fólk fingu skaða.
Í farnu viku tók Islamskur Statur ábyrgdina fyri álopinum. Síðan er eitt videobrot almannakunngjørt. Her sæst Amri svørja trúðskap til leiðaran hjá víðgongda felagsskapinum.
Seinastu dagarnar hevur eitt umfatandi kanningararbeiðið verið gjørt fyri at finna útav, um Anis Amri hevði hjálparar til at fremja illgerðina.


text:
Filmurin ið samlar væl dámdu Marvel hetjurnar, í einum feitum action pakka.
Iron Man, Hulk, Captain America, Thor, Hawkeye og Black Widow. Hetjurnar eru samlaðar av Nick Fury, oddamanninum í S.H.I.E.L.D, fyri at steðga tí ónda Loki.
Fólkini handan hetjurnar eru Robert Downey Jr., Chris Evans, Mark Ruffalo, Chris Hemsworth, Scarlett Johansson og Jeremy Renner.
Millum hetjurnar eru Samuel L. Jackson, Gwyneth Paltrow og Stellan Skarsgård.
Leikstjórin er Joss Whedon, ið er maðurin handan kendu sjónvarpssendingarnar Firefly og Buffy the Vampire Slayer. Eisini er hann kendur fyri filmin Serenity.
The Avengers byrjaði í Havnar Bio tann 26-04-2012.


text:
Bygdaleiðir skulu hóska betur til næmingar á Glasi
23-09-2018 - 20:34 - Jóanis Albert Nielsen
Strandferðslan,
Glasir og Tórshavnar kommuna skulu í næstum á fund fyri at leggja ferðaætlanina
hjá bygarleiðum um, so hon hóskar betur til næmingar á Glasi, svaraði Henrik
Old upp á munnligan fyrispurning frá Jørgen Niclasen í løgtinginum mikudagin.
Jørgen Niclaen spurni um landsstýrimaðurin hevði ætlanir um at fáa broytt
ferðaætlan hjá bygdaleiðum, so tær passa til skúlatíðirnar í nýggju Glasum.
Hann hevði hesa viðmerkingar.
Glasir eru latnar upp og hópin av ungdómi gongur
har. Í bygdaleiðum eru mong ung lesandi hvønn morgun og hvønn seinnapart.
Áðrenn Glasir, var ferðaætlanin væl løgd í mun til skúlan, men so er ikki nú.
TD. fara ungdómar úr Vágum kl. 6.45 á morgni fyri
at møta á Glasi til skúlagongd, sum byrjar kl. 8.10. Tá koyra bygdaleiðir
framvið Glasi.
Seinnapartin hava næmingarnir frí kl. 15,25, men
bussurin fer kl. 15.15. Seinnapart koyrir bussurin ikki fram við Glasi, so tey
ungu mugu brúka býbussin fyri at koma til bygdaleiðir. Sostatt eru hesi ungu
ikki heima fyrr enn í fyrsta lagi kl. 17.30.
So fyri at vera undirvíst í 6 tímar, eru tey ungu
heimanfrá í nærum 11 tímar. Tað burdi borið til at lagt ferðaætlanina hjá
bygdaleiðum um, so hon passaði betur til skúlagongdina. Hetta hevði ikki kosta
eitt oyra eyka.
Henrik Old, landsstýrismaður svaraði, at
Strandferðslan var varug við trupuleikan og at fundur var avtalaður millum
Strandferðsluna, Glasir og Tórshavnar kommunu fyri at leggja ferðaætlanina
betur til rættis.


text:
Um Auto Service
P/F Auto Service varð stovnað 4. november 2005, tá ið Eivind av Reyni yvirtók bilvirksemið hjá P/F Meinhardt Arge. Umframt bilumboðini Nissan, Peugeot, Opel og Saab keypti Eivind eisini verkstaðsbygningin við Oyggjarvegin í Havn.
Hóast nýtt virki hevur P/F Auto Service djúpar røtur í føroyskari bilsøgu. Tað fyrsta Auto Service varð stovnað í 1964 og helt til í Gundadali. Børnini hjá Óla Arge stovnaðu felagið, sum eisini fór at selja bilar. Í 1978, tá ið Meinhardt Arge hevði keypt systkinini út, flutti hann alt virksemið niðan á Háls.
Í 1985 yvirtók sonurin, Finnbogi, felagið, sum hann rak inntil 1993, men hann gavst mitt í búskaparkreppuni. Finnbogi helt fram við virkseminum í nýstovnaða felagnum P/F Meinhardt Arge.
Arge-menninir vóru teir fyrstu, sum innfluttu japanskar bilar til norðurlond. Longu í 1962 kom tann fyrsti Prince Skyline til Føroya. Prince-navnið var broytt til Datsun, sum so seinni varð til Nissan.
Í dag arbeiða 29 fólk hjá Auto Service, ið hevur umboðað bilmerkini Nissan síðan 1962, Peugeot síðan 1969, Opel síðan 1986 og Chevrolet frá 1. juni 2009.
Umframt bilasølu hava vit nútímans verkstað og stóra goymslu av eykalutum. Vit leggja stóran dent á, at starvsfólkið fakliga er dagført, hava tað nýggjastu vitanina og tey bestu amboðini at arbeiða við. Nú mestsum alt starvsfólkið helt fram, hava vit sostatt varðveitt vitanina og drúgvu royndirnar at handfara hesi bilmerki.


text:
19. juni 2017
Mikudagin 14. juni skipaðu børn og starvsfólk á Frítíðarskúlanum á Argjahamri fyri summarveitslu, har øll foreldur og systkin vórðu bjóðað niðan í frítíðarskúlan at hátíðarhalda summarið. Onkur hevði tó allarhelst gloymt at boðað Veðurguðunum frá, tí veðrið var ikki serliga summarsligt; tað regnaði, og mjørkin var so tjúkkur, at vit nærum ikki sóu hagan niðanfyri frítíðarskúlan. Men starvsfólk og børn vóru samd um, at veðrið skuldi ikki sleppa at oyðileggja okkum dagin. Øll veitslan varð flutt innandura, og telt varð sett upp rundanum grillina, soleiðis at einki noyddist av skránni.
Veitslan byrjaði við, at øll hittust í Urðini, har Tóra í 0. bjóðaði øllum vælkomnum. Hon varð tó avbrotin av tveimum sjórænarum! Teir komu oman í Urðina saman við einum sjórænarahundi og alskyns sjórænaraslangum. Børnini vóru sera hugtikin av øllum hesum. Tey djørvu børnini kelaðu slangunum, og tey heilt øru tordu enntá at halda slangunum! Sjórænararnir prátaðu óført við børnini, og teir fingu øll børnini at syngja ymiskar sjórænarasangir. Løtu seinni deildu teir gullpengar út, sum børnini kundu fara niðan í Gullbankan við, har tey fingu bomm afturfyri. Samstundis vóru matarlepar býttir út, sum øll kundu nýta at njóta summarmatskránna. Á matskránni vóru franskir hotdogs, vafflir, sunkist og kaffi. Børn og foreldur gingu runt og ótu og prátaðu, og hóast veðrið var keðiligt, var summarveitlsan sera væleydnað.
Fyri at síggja fleiri myndir, trýstið her


text:
Orð: C.J. Boye
Týtt: Jóan Chr. Poulsen
1. Hvat var Guðs jørð eitt fagnarstað
at búgva á, tá bróðurlag
var hvørt eitt stað at finna;
og klandur innivist ei fekk,
men fjónað millum húsa gekk
og einki fekk útinnað.
2. Ein gremur seg við suff og sorg,
at lukkan sína gyltu borg
á foldum ikki byggir;
er friður bert í smáttu, vrá,
tá tvífalt neyðin lætna má,
og grannar búgva tryggir.
3. Sí, himnastjørnur lið um lið
tær ferðast sína leið í frið
og brosa blítt við smíli;
var øllum heimligt sama lag,
um neyðin kom ein dapran dag,
so fann væl hjartað hvílu.
4. Tú boyggj mítt hjarta, mildi Guð,
at friður valdar sinn’ og hug’,
og ei eg frá tær víki;
tú minn meg á tað hjartalag,
tú bart so mangan dapran dag,
tú minn meg á títt ríki!


text:
Tíðindi
13. november 2017
Evnið fyri ritgerðini er:
Teacher cognition of grade 8 teachers on teaching speaking in English as a foreign language in The Faroe Islands and its impact on teachers’ pedagogical praxis: seven case studies.
Kalpana Vijayavarathan hevur seinastu gott trý árini arbeitt við hesi verkætlan á Námsvísindadeildini á Fróðskaparsetri Føroya. Kalpana, sum frammanundan er námslektari á Námsvísindadeildini, byrjaði arbeiðið við ritgerðini í august mánað í 2014.
Í seinasta Skúlablað er samrøða við Kalpanu um evnið í ritgerðini. Har sigur hon eitt nú:
- Mínar royndir vísa, at tað, sum lærararnir gera í flokshølinum, samsvarar ikki við teirra sannføring um læring. Sum lærari í enskum sum fremmandamáli havi eg bara eitt skúlaár saman við teimum læraralesandi, og eg undirvísi ikki bara í talaða málinum, tí málfrálæran fevnir eisini um aðrar námsgreinar. Tí hugsaði eg, at um lærarakognitión kann verða lykilin til, at eg kann gera mína undirvísing meira viðkomandi, so er tað avgjørt eitt áhugavert evni at granska í, sigur Kalpana.
Lærarakognitión hevur sín uppruna í gransking innan støddfrøði og náttúruvísindi, men er í løtuni nógv frammi innan málfrøði og serliga í enskum, tí enskt er eitt sokallað "lingua franca" (t.e. felagsmál fyri samskifti á fremmandamáli).
- Jú meira eg las um evnið, jú meira sannførd gjørdist eg um, at granskingin hjá mær skuldi savna seg um læraran, tí í einari frálærustøðu er lærarin tann týdningarmiklasti variabulin. Tilval og frával eru støðugir partar av einari granskingartilgongd og krevja neyvar grundgevingar. At tær sjey stakkanningarnar eru gjørdar í enskum sum fremmandamáli í 8. flokki, og ikki 4., 5., 6., 7. ella 9. flokki, kemst av, at hetta er eitt ár, har lærarin hevur eitt sindur størri frælsi til at leggja dent á talaða málið og ikki er so bundin av grundleggjandi mállærufrálæru ella fráfaringaroyndum.
Verjan, sum er almenn, verður í Auluni á Námsvísindadeildini fríggjadagin 17. november 2017 og byrjar stundisliga kl. 13.
Ph.d.-ritgerðin liggur alment frammi á Landsbókasavninum.
Skúlablaðið
Pedda við Stein gøtu 9
100 Tórshavn
Tel. 23 57 73
Teldupostur: turid@bfl.fo ella skulabladid@lararafelag.fo
2015 © Bókadeildin. All rights reserved.


text:
Í sambandi við at Norðoya Sparikassi verður 100 ár í 2019, ynskja vit at lána og fáa avrit av gomlum myndum av Norðoya Sparikassa og umhvørvinum her um leiðir. Hevur tú myndir, sum vit kunnu lána, frætta vit fegin frá tær. Tú kanst seta teg í samband við marknaðardeildina á tel. 475088 ella skriva til Les meira…
Tag: #Norðoya Sparikassi
Norðoya Sparikassi 17,4 milliónir í avlopi
Úrslitið eftir skatt í 2017 var eitt avlop á 17,4 mió. kr., móti 14,3 mió. kr. í 2016. Eginognin rentaði sostatt við 8,0 %. Solvensurin var við árslok 19,2 %. Virksemið økist Vøksturin í útlánum var 6,8 % ella 115 mió. kr. Útlánini øktust úr 1.694 til 1.809 mió. kr., og ábyrgdirnar øktust úr 65 Les meira…


text:
Leygardagin varð ein nýggjur forfilmur úr gandaheiminum hjá J. K. Rowling almannakunngjørdur.
Í mars mánað kom fyrsti forfilmurin, og í gjár var nýggi forfilmurin til "Fantastic Beasts: The Crimes of Grindelwald" vístur á ráðstevnuni Comic Con í San Diego í USA.
"The Crimes of Grindelwald" er nummar tvey í "Fantastic Beasts"-røðini um gandakallin Newt Scamander, ið byrjaði við filminum "Fantastic Beasts and Where to Find Them" í 2016. Eftir ætlan koma tríggir filmar afturat.
"Fantastic Beasts"-røðin er bygd uppá bókina av sama navni, sum J. K. Rowling gav út í 2001. Bókin, ið skal eitast at vera ein av skúlabókunum hjá Harry Potter, ið er skrivað av Newt Scamander, er eitt yvirlit yvir gandadjór úr gandaheiminum. Á føroyskum eitur bókin "Undursom djór og har tey eru".
"Fantastic Beasts"-røðin gongur fyri seg uml. 70 ár, áðrenn søguna um Harry Potter, og í nýggja filminum kemur man at síggja ein ungan Albus Dumbledore, ið verður spældur av Jude Law, ið millum annað er kendur frá Sherlock Holmes-filmunum. Eisini kemur man at síggja Johnny Depp sum ónda gandakallin, Grindelwald. Høvuðsleiklutin sum Newt Scamander eigur Eddie Redmayne, ið er kendur frá filmum sum "The Danish Girl", "Les Miserables", og "The Theory of Everything".
"Fantastic Beasts: The Crimes of Grindelwald" verður, sambært BT, frumsýndur í november í ár.


text:
Ari av Rana
13.06.2018 - 14:58
Fyri áleið 5 vikum síðani raktu arbeiðsmenn í Eysturoyartunlinum við heitt vatn Tofta-megin rundkoyringina. Heita vatnið varð funnið áleið 425 metrar frá rundkoyringini ímóti Rókini.
Ein filmsupptøka, sum Jarðfeingi hevur lagt út á heimasíðu sína vísir hvussu vatnið rýkur og møguliga eisini kókar.
- Vit vita ikki so nógv um hetta enn. Vit sóu eitt filmsbrot á Facebook, sum arbeiðsmenninir høvdu lagt út. Har sæst at vatnið dampar, so vit settu okkum í samband við Eysturoyartunnilin, sigur Jana Ólavsdóttir á Jarðfeingi.
Tá tey settu seg í samband við Eysturoyartunnilin fingu tey at vita, at tey vistu ikki at hetta var av týdningi, og at tey høvdu gravað veg yvir staðið.
- Vit fara at grava upp aftur fyri at vita, um tað er ein heit kelda ella ikki, sigur Jana Ólavsdóttir.
Jana Ólavsdóttir vónar, at hetta verður staðfest, tí at tey vita at ein rivuskipan er, sum gongur úr Kollafirði og til har, sum heita vatnið varð funnið.
- Tað er gott hjá okkum at vita, um hendan rivuskipanin førir heitt vatn runt Føroyar.
Heitt vatn varð funnið í Kollafirði fyri nøkrum árum síðani, og tí er áhugavert at vita, um hetta vatnið verður ført víðari út undir Skálafjørðinum.
Jana Ólavsdóttir fortelur, at arbeiðsmenninir hava sagt, at møguliga er talan um at innspræning av betongi hevur skapt nógvan hita, sum hevur fingið vatnið at dampa og kóka, men á Jarðfeingi hava tey spurt seg fyri um hetta, og eingin kennir til, at tað skuldi verið gjørligt.
Rivuskipanin, sum møguliga leiðir heitt vatn runt Føroyar, byrjar í norðara parti av Vágoynni. Hon gongur síðani beint sunnanfyri Vestmanna, fylgir Leynavatni, og kemur úr við høllina í Kollafirði. Hon gongur síðani víðari út móti Eysturoynni inn á Strendur, og fer síðani yvir móti Toftum. Heita vatnið, sum arbeiðsmenninir í Eysturoyartunlinum funnu, er undir Skálafjørðinum, beint millum Strendur og Toftir.
Jana Ólavsdóttir sigur, at tað týdningarmikið er at fáa staðfest um heita vatnið fylgir rivuskipanini, tí at kenna vit skipanina, so kunnu vit gagnnýta tað.
- Heita vatnið, sum var funnið í Kollafirði var 27 hitastig. Men kenna vit rivuskipanina, so kunnu vit finna fram til har sum vatnið møguliga er 60 ella 70 stig og so kunnu veruliga gagnnýta hitan, sigur Jana Ólavsdóttir at enda.


text:
Óli Mortensen og Alvi Hjelm royndu seg nú í vikuskiftinum á meistarastevnuni fyri eysturpartin av Danmark, og megnaði Óli har at vinna sær eitt silvurheiðursmerki í 400 metra frísvimjing, meðan Alvi varð nr 4 í 200 blandað.
Tag: Óli Mortensen
Óli 4:00.17 í 400 frí á Mare Nostrum 2018 í Barcelona
Óli Mortensen royndi seg í morgun á Mare Nostrum stevnuni í Barcelona, og svam seg har við tíðini 4:00.17 til eitt 22. pláss av teimum tilsamans 38 luttakandi.
Hetta er triðbesta tíð hjá Óla í ár, har hann á Danish Open í apríl svam 3:57.67, og á Paulus Wildeboer stevnuni í Sabadell í mars 3:58.88.
Óli hevur nú frí til í morgin, tá ið hann skal royna seg á dupulta teininum, 800 frí.
Óli til Mare Nostrum 2018 í Barcelona
Óli Mortensen fór í morgun til Barcelona í Katalonia, har hann nú í morgin og ovurmorgin skal luttaka á Mare Nostrum stevnuni har, í 400 og 800 metra frísvimjing. Úrslitini fara at kunna síggjast her á natacio.cat
Óli og Alvi til Danish Open 2018
Í ovurmorgin byrjar Danish Open 2018, sum er stóra úttøkustevnan hjá dønum til altjóða meistarastevnur í summar, við luttøku av eisini svimjarum úr øðrum londum. Fyri Føroyar luttaka teir báðir Óli Mortensen og Alvi Hjelm, báðir við møguleika at taka heiðursmerki.
Óli 15:37.57 og nr 7 í 1500 frí á Swim Open Stockholm 2018
Óli Mortensen luttók nú seinnapartin í finalu á Swim Open Stockholm 2018, og megnaði har at svimja seg til eitt 7. pláss í 1500 metra frísvimjing, við nýggjum persónligum meti á 15:37.57.
Hetta var 2 tíggjundapartar skjótari enn hansara til nú besta tíð, sum var 15:37.77 frá HM í Budapest í fjør summar. Og tí eisini væl betri, tí at tíðin tá var aftaná fulla
niðurtrapping.
Continue reading Óli 15:37.57 og nr 7 í 1500 frí á Swim Open Stockholm 2018
Óli í besta riðli í 1500 frí á Swim Open Stockholm 2018
Óli Mortensen skal nú seinnapartin royna seg í 1500 metra frísvimjing á Swim Open Stockholm 2018, við 8. bestu tíð av teimum tilsamans umleið 45 í hesi kapping. Hann lá upprunaliga til at verða beint uttanfyri skjótasta riðil, men kom nú inn vegna frámeldingar hjá øðrum svimjarum.
Skjótasti riðil sæst til dømis í svenska Eurosport, umframt sum stroyming her. Tað er eingin ivi um at kappingin verður sera hørð, nú luttakararnir eru til dømis ukrainski Mykhaylo Romanchuk sum vann silvur á HM í Budapest í fjør summar, og Sergiy Frolov og Wojciech Wojdak sum vóru í finaluni eisini tá.
Óli og Alvi til Swim Open Stockholm 2018
Sviar skipa nú 5. til 8. apríl fyri Swim Open Stockholm 2018, har eisini føroyingar luttaka. Óli Mortensen fer at royna seg í 400, 800 og 1500 frí, meðan Alvi Hjelm fer at royna seg í 400 frí umframt 200 og 400 blandað.
Óli silvur eisini í 400 frí á Trofeu CN Sabadell 2018
Óli Mortensen megnaði aftur í dag at vinna sær silvurheiðursmerki á Trofeu CN Sabadell 2018, tá ið hann í 400 frí svam teinin uppá 3:58.88, sum hartil er undir kravtíð til Evropameistarastevnuna í Glasgow í august. Alvi Hjelm royndi seg eisini í finalu, nú seinnapartin, og varð har nr 7 í 400 blandað, við tíðini 4:36.44.
Føroysk úrslit á Trofeu CN Sabadell 2018
Her lista vit upp føroysk úrslit á Trofeu CN Sabadell – IV Memorial Paulus Wildeboer, har teir báðir Óli Mortensen og Alvi Hjelm royndu seg. Óli vann í gjár silvur í 1500 metra frísvimjing, og Alvi bronsu í 200 blandað, umframt at Óli í dag vann silvur í 400 frí.
Óli og Alvi í finalur eisini 2. dag í Sabadell
Óli Mortensen og Alvi Hjelm verða at síggja í finalum eisini 2. dag á Trofeu CN Sabadell, nú teir kundu vísa á tilmeldingartíðir sum kvalifiseraðu teir beinleiðis til skjótastu riðlar í ávikavíst 400 frí og 400 blandað.
Continue reading Óli og Alvi í finalur eisini 2. dag í Sabadell


text:
- Tíðindi, mentan og ítróttur
Ein kæra um umhvørvisgóðkenningina á Víkum
Bara ein kæra kom um umhvørvisgóðkenningina, sum Luna hevur fingið til virki sítt á Sørvágsfirði og á Vikum.
Umhvørvisstovan hevur dagført og endurnýggjað umhvørvisgóðkenningina.
Kærufreistin var 27.desember.
Føroya náttúru- og umhvørvisfelag kærdi. Kæran er nú hjá Innlendismálaráðnum.
Í Yvirfriðingarnevndini
Yvirfriðingarnevndin hevur eisini eina kæru frá felagnum, sum biður nevndina ógilda loyvið hjá Luna á Víkum.
1412 fólk hava skrivað undir áheitanina hjá Føroya náttúru- og umhvørvisfelag um at friða Víkar í Vágum.
Undirskriftirnar eru latnar Yvirfriðingarnevndini.
Partafelagið Luna ætlar at leggja aliringar á Víkum í vetur fyri at fáa greiði á, um til ber at ala har.
Eingin fiskur verður settur í ringarnar í fyrstu syftu.
Sí eisini


text:
Orð og lag: Egil Fossum
Týtt: Zacharias Zachariassen
1. Trúgv er full vissa um tað, sum vit vóna,
sannføring um tað, sum ikki sæst.
Í trúgv eg fati, um eg ikki heilt skilji,
at Gud skapti heimin gjøgnum orð sítt so fast.
Og uttan at eg trúgvi, er tað heilt ógjørligt
at fata, at úr ongum er alt vorðið til.
Tí má eg einfalt bert góðtaka hetta,
at at trúgva er ein gáva, eg fái, um eg vil.
2. Hygg rundan um teg og royn so at skilja;
hygg, hvussu stutt røkkur vit títt og skil.
Í trúgv tú fatar og kanst vera heilt vissur,
at Gud honum lønar, ið søkja hann vil.
Og uttan at tú trýrt, er tað heilt ógjørligt
at toknast honum – tí at víst er Gud til –.
Tí mást tú einfalt bert góðtaka hetta,
at at trúgva er ein gáva, ið tú fært, um tú vil.


text:
Tekning til familjulegurnar 2017
Tekning til familjulegurnar byrjar mikudagin 1. mars kl. 18.00 her á heimasíðuni.
Nær verur mín tekning skrásett?
Tekningin fer fram í tveimum stigum. Í fyrsta stig lata tit nakrar fáar upplýsingar og trýsta á "Send tilmelding". Tit fáa so ein teldupost sendandi so tit kunnu halda fram við stig 2 hvar tit skulu lata fleiri upplýsingar, sum kann taka longri tíð.
Tilmelding verur skrásett við dag og klokku frá stig 1.
Tað gevur tykkum betri stundir til at útfylla stig 2.


text:
Danjal av Rana 12.01.2018 (12:17)
Fyrstu venjingarnar verða í januar
Dagurin nærkast, har Marghøllin í Vági verður klárt til at taka í nýtslu. Í hesum døgum verður gjørt klárt til at leggja graslíkisvøll og rennibreyt.
Undirlagið undir graslíkisvøllinum og rennibreytini verður nú lagt út. Ein partur verður lagt við grúsi og ein partur við asfalti.
Tá hetta arbeiðið er liðugt, verður farið undir at leggja graslíkisvøllin á og eisini at gera rennibreytirnar. Graslíkisvøllurin verður lagdur á seinni í hesum mánaðinum og gongst sum ætlað verða fyrstu venjingarnar á graslíkisvøllinum í Marghøllini longu í januar, stendur at lesa á heimasíðuni hjá marghøllini, marghollin.fo.
Rennibreytin verður løgd fyrst í februar. Tá er arbeiðið við innibygningunum eisini komið væl áleiðis. Í innibygninginum eru skiftirúm, wc, goymslurúm, skrivstovur, undirvísingar- og fundarhølir og køkur.
Komandi vikurnar verður økið millum Marghøllina og Páls Høll eisini gjørt liðugt, soleiðis at alt økið verður innbjóðandi, tá stóri dagurin verður inni á Oyrunum í nærmastu framtíð.
Veitst tú eina góða søgu? Skriva til okkara á
red(at)in.fo
Les ella lýs í Lýsingartorginum – trýst her


text:
17. november 2017
Ein javnur og intensur dystur móti Kyndli koppaði okkara veg at enda.
Týskvøldið var aftur dystur í FTZ-deildini á skránni. Mótstøðuliðið var Kyndil, ið hevur verið í einum rímiligum stima seinastu vikurnar.
H71 høvdu hinvegin verið darvaðir av skaðum, og tóktust at leita nógv eftir spælinum hjá sær tær seinastu vikurnar.
Prátið hevði dagarnar undan dystinum snúð seg um leysasøgur, um at ein stórskjútti og verjukempa kanska fór at venda leiðina aftur til Hoyvíkar í næstum, so eg visti ikki nógv um, hvussu støðan var hjá teimum skaddu leikarunum.
Tí var tað hugaligt at síggja, at okkum ikki nýttist at bíða leingi eftir einum slíkum, tí Hilmar Leon byrjaði dystin saman við Sigmundi Dahl.
Tó var Pætur ongastaðni at síggja, og eg havi ikki frætt um orsøkina til fráveruna, so vit fingu tveir inn, men ein út.
Vit byrjaðu við bóltinum, og Hilmar Leon tímdi ikki at bíða leingi áðrenn hann leyp upp og høgdi bóltin í málið – honum hevði helst longst eftir at skora mál í skaðasteðginum.
Kyndil svaraðu aftur alt fyri eitt, og tað sást, at hvørki av liðunum høvdu hug at spæla leingi í álopi. Alt gekk fyri seg við fullari ferð ímóti báðum málunum.
Hetta eydnaðist so at siga eins væl hjá báðum liðum, tí eftir einar tíggju minuttir var javnleikur 5-5, har flestu málini vóru komin eftir skjótálop.
Málini kundu verið enn fleiri, men Ári bjargaði fleiri ferðir, og vit brendu nøkur langskot, tá ið tað ikki eydnaðist at gera skjótálopini liðug.
Liðini hildu fram at fylgjast, og tað vóru Kyndil, ið høvdu hug at liggja eitt vet frammanfyri. Eftir einar 11 minuttir tók Ári aftur ein bólt, og sendi hann so snórabeint í kósina hjá Leivi, ið javnaði til 6-6.
Síðani brendu vit í tveimum umførum, so at Kyndil eftir lítlari løtu vóru komnir framum 8-6, og grøna síðan av høllini fegnaðist.
Men vit komu aftur. Vit fingu vart væl, og Ári var heitur, so støðan gjørdist 8-8 eftir 19 minuttum.
Javnandi málið kom eftir at vit royndu ein flúgvara til Leiv, ið varð kantaður av einum kyndlamanni, so at Hilmar Leon kundi seta eitt brotskast í netið.
Næstu løtuna skiftust liðini at brenna – enn einaferð var Ári bjargingarmaðurin hjá okkum – til at Vilhelm hepnaðist við einum langskoti, ið brast í trýkantin og inn.
Ári bjargaði enn einaferð stutt eftir, men skjótálopið hjá okkum miseydnaðist, og kyndlabonkurin valdi at taka timeout eftir eini løtu har vit høvdu verið nær við at lagt okkum longur framum.
21 minuttir vóru farnir, og áskoðararnir kendu á sær at liðini høvdu tørv á stuðli í hesum tætta dysti, og tað var gleðiligt at hoyra herrópini á leikararnar – og at tey hildu fram, tað ið eftir var av dystinum.
Tí dysturin var tættur. Kyndil javnaðu eftir time-outið, og liðini fylgdust aftur seinastu níggju minuttirnar av hálvleikinum, ið endaði við javnleiki, 13-13.
Hæddarpunktini hesa løtuna vóru tá Sigmundur Nolsø skoraði sítt fyrsta mál av strikuni í dystinum, og vit løtu seinni vardu væl í einum langum álopi, har Poul Símun í tveimum umførum legði ein risablokk fyri skotini hjá Kyndli.
Tá tríggir minuttir vóru eftir av hálvuni, fingu vit ein gyltan møguleika at leggja trýst á, tí at Kyndil fingu tvær útvísingar uppá 23 sekund. Vit fingu ikki gagnnýtt hendan møguleikan, og í staðin endaði løtan við, at liðini skoraðu einaferð í part.
Fyrstu fimm minuttirnar av seinna hálvleiki endurtók søgan seg frá fyrra hálvleiki.
Kyndil fingu lagt seg framum, Sigmundur Nolsø skoraði við einum lobbi av strikuni, áðrenn Kyndil skoraðu eitt brotskast.
Løtu seinni var tað aftur Sigmundur, ið legði bóltin inn. Hesuferð eftir at málverjin hevði bjargað, og Hans Kári stríddi seg til ein ein ómøguligan returbólt, ið hann akkurát fekk skumpað yvir til Sigmund, ið hevði frítt mál.
Eftir sjey minuttum komu vit framum við tveimum málum fyri fyrstu ferð í dystinum, tá ið Hilmar Leon skoraði tvær ferðir eftir lítlari løtu, til støðuna 15-17
Hetta helt sær ikki longur enn til tíggjunda minutt, tá ið støðan gjørdist 18-18.
Liðini hildu fram at fylgjast, og Hilmar Leon helt fram at skora, men eftir slakar fimtan minuttir komu Kyndil aftur framum 21-20 eftir eitt brotskast inni á strikuni, ið vit høvdu torført við at hava tamarhald á, og vit tóku time-out.
Vit fóru út í eina eitt sindur hægri verju, og Jens kom inn, men hetta broytti ikki dystarmyndina stórvegis – ella tað gjørdi tað ikki alt fyri eitt.
Góðar fimm minuttir seinni – tá tíggju minuttir vóru eftir – var støðan 22-22, eftir at dystarferðin var lækkað nakað, orsakað av útvísingum til bæði liðini, og Kyndil tóku time-out.
Kyndil fingu lagt seg framum eftir ein retur, og vit mistu bóltin í álopinum. Nú høvdu Kyndil møguleikan at leggja sjógv ímillum, men Jens hálaði eina stórbjarging fram móti einum fríum vinstra veingi, so at Sigmundur Nolsø kundi javna í mótálopinum.
Hetta var ein lætti, tí tað var umráðandi at ikki koma afturum við tveimum, nú dysturin bert hevði sjey minuttir eftir.
Lætti tað, tá ið Sigmundur skoraði, so gjørdist tað heldur tungt tá ið navnabróðurin Sigmundur Dahl fekk sína triðu útvísing stutt eftir.
Nú lá væl fyri hjá Kyndli, men Jens fann enn eina risa bjarging fram móti einari leysari striku, og Rúni arbeiddi væl saman við Sigmundi á strikuni, og sendi eitt langskot í málið, so at vit bráddliga vóru frammanfyri 23-24.
Nú lá væl fyri hjá okkum, og vit fangaðu bóltin í verjuni, men fingu ikki gagnnýtt í álopinum. Tað fingu hinir heldur ikki, tíbetur, og hóast vit bæði tveitti bóltin burtur og brendu næstu tvey álopini, so forðaði Jens enn einaferð fyri einum kyndilsmáli, tá ið hann framdi enn eina stórbjarging móti vinstra veinginum, tá ið góðir tríggir minuttir vóru eftir.
Jens hevði gjørt fortreytirnar fyri at avgera dystin góðar, og Hilmar Leon tók av, tá ið hann krossaði yvir á høgra bakk og skoraði til 25-23, samstundis sum ein kyndilsmaður mátti av vøllinum í tveir minuttir. Klokkan vísti tá 27 minuttir og 18 sekund, og Kyndil tóku time-out.
Hetta hjálpti ikki. Støðan hjá teimum var ov trupul, og í staðin vóru tað nakrir av bestu leikarunum hjá okkum í dag, ið kundi seta punktum eftir eitt gott verk.
Sigmundur Nolsø skoraði tvær ferðir, seinnu ferðina eftir enn eitt gott samanspæl við Rúna. Síðani skoraði Hilmar Leon ein flúgvara við tíggju sekundum eftir, og Jens – ímyndin av avgerðini í kvøld – tók lættliga eitt skot, so at dysturin endaði 24-28.
Fýra mál á muni, gav ikki eina rættvísa mynd av dystinum, ið var púra javnur heilt til seinastu tríggjar minuttirnar. Og tað vísti flottan stríðsvilja og hugburð – og sjálvandi eisini eitt vet av hepni – at fáa hann at koppa rætta vegin.
Sera gleðiligt var tað, at áskoðarafjøldin hjálpti til, tað ið hon var ment, og tað larmaði meira og meira í høllini, so hvørt avgerðin nærkaðist.
Slíkum stuðli verður eisini tørvur á sunnudagin klokkan 16, tá ið oddaliðið Neistin kemur á vitjan í Hoyvík.
Vónandi verður maskinan væl smurd og fólk fáa koyrt á hana.
Dómaraseðil. (Frá Hondbóltskjaki á FB, Geir Wardum)
10. oktober
9. oktober
21. september
31. august
30. august
29. august
25. juli
28. mai
23. apríl
23. apríl
Hondbóltsfelagið H71
Hoyvíkshøllin
Postsmoga 1067
FO-188 Hoyvík


text:
Norðlýsið á gøtuni
Blað nr. 23 er komið í hvønn postkassa í Norðoyggjum og Eysturoynni, haldarar aðrastaðni og blaðsølurnar kring landið. Eystanstevna og Útoyggjastevna eru leygardagin.
Lesið m.a. um:
- Eystanstevnuróðurin hevur nógv at siga fyri Sølmund
- Útoyggjastevna í Svínoy - skráin í blaðnum
- Betri Deildin 14. umfar - NSÍ og KÍ kunnu nærkast HB
- Jónleif Johannesen - Kósln skal sleppa at byggja út
- Summarhugnin í Elduvík - Myndafrásøgn
- Søgan hjá Realinum - Kap 56. Umfígging av fiskiskipum, Kap 57. Lánsbrøvini - serligar umstøður
- Hópin av handilslýsingum


text:
- Tíðindi, mentan og ítróttur
2004: Sparikassin yvirtekur Kaupthing Danmark
Tak niður
Í samband við at Kaupthing keypir øll partabrøvini hjá FIH Erhvervsbank í Danmark, verður avtalað, at Sparikassin yvirtekur Kaupthing í Danmark við árslok 2004 og fær bankin navnið Eik Bank Danmark í januar 2005.
Ein liður í avtaluni er, at Kaupthing Føroyar Virðisbrævameklarafelagið verður selt.
Sparikassin byrjar at keypa partabrøv í størsta sparikassanum í Íslandi, Spron.
Sparikassagrunnurin er við til at stovna íløgufelagið Notio.


text:
Um Mentanarhúsið
Metaforiskt stendur sermerkti og snotiligi bygningurin mitt í býnum við bátahylin. Plássið, sum ber gamla heitið Karvatoftir, og økið uttanum, hevur leingi verið karmur um handilsligt og sosialt virksemi, og tískil er staðsetingin av Mentanarhúsinum náttúrlig.
Síðan húsið varð tikið í nýtslu tann 29. juni í 2002, hevur tað bjóðað eitt rættiliga breitt úrvæl av mentanarligum tiltøkum. Við Mentanarhúsinum hava Eysturoyingar og Norðoyingar fingið nógv lættari atgongd til, og møguliga eisini størri áhuga fyri mentan.
Vælumhugsaðu og smidligu hølini og góðu ljós- og ljóðviðurskiftini gera húsið vælegnað til bæði sjónleik, privatar veitslur, framsýningar, skeiðvirksemi, móttøkur, dans og ikki minst hámentanarligar konsertir. Niels Midjord er arkitekturin handan Mentanarhúsið, Frits Johannesen hevur prýtt stóran part av húsinum uttanfyri og onnur listafólk sum Heðin Kambsdal, Edward Fuglø og Helgi Midjord hava prýtt innan við sínum listaverkum.
Fuglafjarðar Sjónleikarafelag hevur verið eigari av Mentanarhúsinum fram til tann 1. Januar 2012, har Fuglafjarðar Kommuna keypti bygningin. Mentanarhúsið leggur upp til at húsa so fjølbroyttum tiltøkum sum til ber, á so høgum støðið sum til ber, so øll kunnu fáa gagn av húsinum.
Mentanarhúsið,
Karvatoftir 5,
FO-530 Fuglafjørður
Eigari:
Fuglafjarðar Kommuna,
Ennivegur 38,
FO-530 Fuglafjørður


text:
Tað verður greitt í dag, um samgongusamráðingarnar í Íslandi bera á mál ella ikki. Í dag skulu tingbólkarnir kjakast um samgonguskjalið.
Tað er ein mánaður, síðan val var í Íslandi, og síðan tá hava tingingar verið um komandi samonguna. Fyrst royndi andstøðan seg, men Framsóknarflokkurin helt ikki, at ein samgonga við 32 av 63 tinglimum hevði verið nóg breið. Síðan andstøðan stegðaði at samráðast, hava Vinstri-Grøni flokkurin, Framsóknarflokkurin og Sjálfstæðisflokkurin tí havt samráðingar, og nú sær út til, at hesir flokkar fara at manna næstu stjórn í landinum.
Tað hevur alla tíð verið greitt, at ikki øll í Vinstra-Grøna flokkinum eru eins fegin um at fara í samgongu við Sjálfstæðisflokkin. Tveir limir í tingbólkinum atkvøddu beinleiðis ímóti, at flokkurin yvirhøvur samráddist við Sjálfstæðisflokkin, har formaðurin Bjarni Benediktsson. Hann hevur verið forsætismálaráðharri. Íslendskur politikkur hevur verið merktur av óstabilum samgongum og persónligum gølum. Vinstri-Grøni flokkurin misti eisini nógvar limir, eftir at tað gjørdist greitt, at flokkurin samráddist við Sjálfstæðisflokkin.
Katrin Jakobsdóttir, forkvinna í Vinstra-Grøna flokkinum, segði við RUV í gjár, at tað væntandi var greitt í seinasta lagi í dag, um samgonga fór at verða skipað við Sjálfstæðisflokkin. Í dag skuldu formenninir í flokkunum leggja úrslitið av samráðingunum fram fyri egnum tingbólkum, og síðan skuldi verið greitt, um grundarlag er fyri framhaldandi samráðingum. Bjarni Benediktsson seðgi við RUV, at tað enn vóru nøkur smáting, ið skuldu koma upp á pláss, áðrenn samgongan alment varð skipað, men hann væntaði, at Altingið kundi koma saman um eini tíggju dagar. Um samgongan kemur á mál við samráðingunum, verður Katrin Jakobsdóttir helst forsætismálaráðharri, ímeðan Sjálfstæðisflokkurin fær flest ráðharrar.


text:
Seinastu tríggjar mánaðirnar hevur Snapchat mist 3 milliónir brúkarar. Í næsta ársfjórðingi í 2018 hevði Snapchat 188 mió. brúkarar, meðan talið var 191 mió. í fyrsta ársfjórðingi.
Minkandi talið er komi eftir at Snapchat hevur givið appini nýtt snið, sum hevur til endamáls at fáa brúkaran at samvirka meiri við og brúka meiri tíð uppá lýsingarnar, sum eru í appini.
Broytingarnar hava verið fyri hørðum atfinningum frá brúkarunum, sum siga, at appin er vorðin vánaligar at brúka og verri at samskifta við, skrivar TV2.
Eitt nú heimskenda Kylie Jenner varð sera atfinningarsom um broytingarnar og segði eftir dagføringina, at Snapchat nú var deytt.
Á hinari síðuni vaks umsetningurin hjá Snapchat til 262 milliónir dollarar í næsta ársfjórðingi. Umsetningurin fyri hvønn brúkara vaks seinasta árið frá 1,05 dollarar til 1,40 dollarar.


text:
OGNIR til sølu/leigu
BYGDARRÁÐSFUNDIR
LÝSINGAR
-
KORT
VEÐRIÐ
Spyr bara
Spyr bara verður strikað
Teigurin Spyr bara her á heimasíðuni er farin í søguna.
Avgerðin er tikin av bygdarráði og umsiting í felag.
Orsøkirnar eru fleiri. Ein er, at mett verður, at tað er sera óheppið, at fólk sleppa at seta spurningar ónavngivin, og at hetta er við til at lækka støðið á kjakinum. Fleiri áheitanir eru komnar um hetta frá borgarum í kommununi.
Ein onnur orsøk er, at Vestmanna Kommuna heldur vil koma beinleiðis á tal við borgararnar. Hetta kann gerast, við at borgarar koma á Kommunuskrivstovuna til eitt prát, ella við at senda okkum fyrispurningar við telduposti ella vanligum posti. Harumframt er ein góður møguleiki á Facebook-síðuni hjá Vestmanna Kommunu; har ber eisini til at seta spurningar og gera viðmerkingar.
Vestmanna Kommuna vónar, at borgararnir skilja avgerðina, og at teir ikki halda seg aftur at seta spurningar, gera viðmerkingar og koma við atfinningum, hóast Spyr bara verður strikað.
Møguligt verður í eina tíð at fáa atgongd til Spyr bara í teiginum til vinstru á heimasíðuni, men bert fyri at kunna lesa gamlar spurningar og svar. Seinni verður leinkjan strikað og nýggj leinkja løgd undir Kommunan → kommunalar tænastur.
Vinarliga
Vestmanna Kommuna
Vestmanna, 10. juli 2015
2015: Jul Jun Apr Mar Feb Jan
2014: Des Nov Okt Sep Jun Apr Mar Feb Jan
2013: Des Okt Sep Jul Jun Mai Apr Mar Feb Jan
2012: Des Nov Okt Sep Aug Jul Jun Mai Apr Feb Jan
2011: Des Nov Okt Sep Aug Jul Jun Mai Apr Mar Feb Jan
2010: Des Nov Okt Sep Aug Jul Jun Mai Apr Mar Feb Jan
2009: Des Nov Okt Sep Aug Jul Jun Mai Apr Mar Feb Jan
2008: Des Nov Okt Sep Aug Jul Jun Mai Apr Mar Feb Jan
2007: Des Nov Okt Sep Aug Jul Jun Mai Apr Mar Feb Jan
2006: Des Nov Okt Sep Aug Jul Jun Mai Apr Mar Feb Jan
2005: Des Nov Okt Sep Aug Jul Jun Mai Apr Mar
Vertarfriðingin
Juli 10 , 2015Kann kommunan siga okkum hvussu tað gongur at faa handa sáttmalan við Nes Haga uppá pláss í samband við vertarfriðingina. Hvørja meting hava tit um tað verður friður fyri seyði tá tíðin fyri at opnað portrini aftur er komandi vár.
Vestmanna Kommuna er í tøttum samráðingum við Neshaga, og kommunan vónar, at ein niðurstøða verður klár til einaferð í heyst.
rottur
Juli 10 , 2015Eg síggi hetta stendur á tykkara heimasíđu um rottur: "Lógin um umhvørvisvernd áleggur hvørjum einstøkum ognara í mestan mun at avmarka livilíkindini hjá rottu á ogn síni. Hetta merkir millum annað, at grundøki, hús og innleggingar, t.d. kloakk, skulu vera í so góðum standi, sum yvirhøvur gjørligt. Harvið minka møguleikarnir hjá rottuni at fáa fastatøkur."
Eitt er hvat privati persónurin ger; hvat ger kommunan fyri at minka um møguleika hjá rottu at fáa fastatøkur?
Takk fyri spurningin.
Seinasta vetur var stórur ampi av rottu so at siga allastaðni í bygdini. Vestmanna Kommunu legði tá stóra áherðslu á at seta rottufellur upp allastaðni, har ið fráboðanir komu frá. Fellurnar hava síðani verið eftirhugdar aðruhvørja viku; etið hevur verið av rottueitrinum, og fráboðanirnar eru minkaðar burtur í so at siga einki.
Mest umráðandi í stríðnum móti rottu, eru tær fráboðanir, ið kommunan fær frá borgarunum. Tí er umráðandi, at tann, ið sær rottu ella farvegin eftir rottu, beinanvegin vendir sær til umsitingina hjá Vestmanna Kommunu. Skal rottutýningin eydnast til fulnar, eigur fólk við serkunnleika at skipa fyri.
Um tú hevur trupulleikar av rottum ella hevur sæð rottu, skalt tú venda tær til umsitingina á tlf. 770 100, sum syrgir fyri, at rottueitur verður lagt út.
forskúli
Juli 10 , 2015hevur veriđ tosađ um/er nakar áhugi fyri forskúla í Vestmanna?
Tað hevur verið tosað um forskúla av og á. Men enn er málið ikki tikið upp ítøkiliga sum eitt ynski frá hvørki skúla, dagstovnunum ella politikarunum.
Bunga
Juli 10 , 2015Er eingin møguleiki fyri at fáa eina bungu nærhendis barnagardinum? Fleir bilar koyra púra ørt framviđ, havi uppliva tađ fleiri ferđ eg havi veriđ har viđ børnunum! Tađ skal bara henda einaferđ.. Kann ikki vera meiningin, at slíkt skal bíđast viđ, til onkur ER yvirkoyrdur
Tað verður frárátt at gera bungu í eini brekku, ti at tað í hálku og kava kann føra við sær, at akfør, sum seta ferðina niður áðrenn bunguna, hava ov lítla ferð at sleppa um hana – og at akførini annars seta ferðina upp, fyri at sleppa um bunguna, og tá er einki vunnið.
Víst verður annars til spurningin “Bungu við barnagarðin”, sum varð svaraður tann 12. juni 2015.
2015: Jul Jun Apr Mar Feb Jan
2014: Des Nov Okt Sep Jun Apr Mar Feb Jan
2013: Des Okt Sep Jul Jun Mai Apr Mar Feb Jan
2012: Des Nov Okt Sep Aug Jul Jun Mai Apr Feb Jan
2011: Des Nov Okt Sep Aug Jul Jun Mai Apr Mar Feb Jan
2010: Des Nov Okt Sep Aug Jul Jun Mai Apr Mar Feb Jan
2009: Des Nov Okt Sep Aug Jul Jun Mai Apr Mar Feb Jan
2008: Des Nov Okt Sep Aug Jul Jun Mai Apr Mar Feb Jan
2007: Des Nov Okt Sep Aug Jul Jun Mai Apr Mar Feb Jan
2006: Des Nov Okt Sep Aug Jul Jun Mai Apr Mar Feb Jan
2005: Des Nov Okt Sep Aug Jul Jun Mai Apr Mar
KOMMUNUSKRIVSTOVAN
Vestmanna kommuna
Bakkavegur 8
Postboks 91
FO-355 Vestmanna
Tel. +298 770 100
Fax +298 770 101
vestmanna(a)vestmanna.fo
Kommunuskrivstovan er opin:
mánadag-fríggjadag
kl. 9.00 - 15.00
Kontunummur
Eik Banki: 9181-123.097.4
Bank Nordik: 6460-110.628.9
Suðuroyar Sparikassi: 9870-997.298.7
Barnaansing: 6460-156.028.1
Staðið FM 101
Sunnukvøld frá kl. 21
Hóskvøld frá kl. 21 (endursendingar)


text:
Færøysk liv i nordisk perspektiv. Heiðursrit til Beintu í Jákupsstovu
Fróðskapur hevur givið út bók við greinum, sum eru skrivaðar til Beintu í Jákupsstovu, dr.polit., í sambandi við 60 ára føðingardag hennara 27. desember 2011. Tað eru 8 greinar í bókini, sum Edit Bugge, Heine Bugge og Kristin Tornes hava ritstjórnað. Tórshavn 2012, 178 síður. Kostnaður 200 kr. Supplementum 55. ISBN: 99918-65-37-9.
Í bókini verða evni viðgjørd, sum Beinta annaðhvørt arbeiðir við ella hevur serligan áhuga fyri: Kommunupolitikkur og politisk umboðan, hagtøl og vitanargrundarlag fyri politiskum avgerðum, vælferðarpolitikkur, kyn, familjupolitikkur og bókmentapolitikkur.
Beinta í Jákupsstovu er fyrstiamanuensis í stjórnmálafrøði við Høgskolen i Molde. Síðani 2008 hevur hon eisini verið knýtt at Søgu og samfelagsdeildini á Fróðskaparsetri Føroya. Hon vardi í 2003 doktararitgerð, sum Fróðskapur gav út í bók í 2006 við heitinum Kunnskap og Makt - Færøysk helsepolitikk gjennom 150 år. Í bókini lýsir hon hugburðin í føroyskum heilsupolitikki frá fyrst í 19. øld og fram til heimastýristíðina.
Greinarnar, sum eru á føroyskum, norskum og íslendskum eru:
Kari Skrede: Fruktbarhet og familiepolitikk – hvor bærekraftig er den nordiske modellen?
Audun Offerdal: Representasjon og fråfall
Elin Súsanna Jacobsen: Kvinnulív í Havn uml. 1850
Firouz Gaini: Knívleysir menn. Samleiki og mentan hjá ungum føroyskum monnum
Eli Kjersem og Turid Aarset: Idealer, forestillinger og kunnskap om alderdom og boformer
Svavar Sigmundsson: Færeyingafélagið í Reykjavík
Malan Marnersdóttir: Bókmentir og samfelag
Kristin Tornes: Kunnskap og politikk
-
16.10.2018 Til lesandi SetursskrivstovanÍslendskur lestrarstuðul 2019Umsóknarfreistin til íslendska lestrarstuðulin er 1. desembe...
-
12.10.2018 Setrið Søgu- og samfelagsdeildin Til lesandiSigri M. Gaïni farin undir ph.d.-granskingarætlan á Setrinum um haturstaluSigri M. Gaïni fór í september 2018 undir ph.d.-lestur á Søg...
-
09.10.2018 Føroyamálsdeildin Til lesandiVísindalig grein um orðfeingið hjá føroyskum børnumGrein eftir Sissal Mariu Rasmussen í tíðarritinum First Lang...


text:
Føroyanevndin kunnað um avbjóðingarnar í útjaðararnum
Føroyanevndin hjá Fólkatinginum var í gjár á vitjan í Suðuroynni.
Føroyanevndin hjá Fólkatinginum var í gjár á vitjan í Suðuroynni. Og í Vági hevði Dennis Holm, leiðari á Granskingardeplinum fyri Samfelagsmenning á Fróðskaparsetri Føroya, framløgu fyri nevndarlimunum um støðuna og avbjóðingarnar í Suðuroynni.
Spurningar viðv. avbjóðingunum, sum útjaðarin hevur, eru áhugaverdir kring øll Norðurlond, tí avbjóðingarnar eru meinlíkir í øllum útjaðaranum – og hetta kom eisini greitt fram í kjakinum, sum var eftir framløguna.
Á vitjanini í Suðuroynni varð Føroyanevndin eisini kunnað um grindadráp fyrr og nú, eins og vitjað var í Saltsilo’ini á Drelnesi og á nýggja pelagiska virkinum á Tvøroyri, Varðin Pelagic.
-
16.10.2018 Til lesandi SetursskrivstovanÍslendskur lestrarstuðul 2019Umsóknarfreistin til íslendska lestrarstuðulin er 1. desembe...
-
12.10.2018 Setrið Søgu- og samfelagsdeildin Til lesandiSigri M. Gaïni farin undir ph.d.-granskingarætlan á Setrinum um haturstaluSigri M. Gaïni fór í september 2018 undir ph.d.-lestur á Søg...
-
09.10.2018 Føroyamálsdeildin Til lesandiVísindalig grein um orðfeingið hjá føroyskum børnumGrein eftir Sissal Mariu Rasmussen í tíðarritinum First Lang...


text:
“Hitt slagið” hava samkynd ofta verið kallað í føroyskum bókum, miðlum og túnatosi.
Kringvarpið hevur í 2015 havt tvær sendingar við hesum heiti:
Av hinum slagnum – glíðibreytin
Í eini útvarpssending í 2016 eru ein politikari og ein sálarfrøðingur sett saman at tosa um tey børn, sum vaksa upp í samkyndum parlagi.
Í eini sjónvarpssending í 2015 verður staðfest við dømi, at samkynd ikki flyta heim, so leingi tey ikki kunnu giftast borgarliga.
Uppgávur:
1. Hvat liggur í besta og í ringast føri í vendingini “hitt slagið”?
2. Hvat liggur í heitinum “glíðibreytin”?
3. Verða samkynd sett undir óneyðuga hart trýst, tá Kringvarpið tosar við serfrøðingar um børn, sum vaksa upp í samkyndum parlagi? Eru samkynd betri ella verri foreldur enn onnur?
4. Verða samkynd brúk sum pressión, trýst, at fáa politikarar at akta og gera, sum tey siga, tá umræður at kunna giftast borgarliga?


text:
10. november 2017 til 21. januar 2018
List úr Norðoyggjum
Verk frá Norðoya Listafelagi, Norðoya Sparikassa og Klaksvíkar Kommunu
Norðoya Listafelag, Norðoya Sparikassi og Klaksvíkar Kommuna hava lænt Listasavninum eina røð av góðum listaverkum frá listafólkum, sum hava tilknýti til Norðoyggjar. Nógv forkunnig verk eru at síggja, og fleiri av hesum hava ikki verið sýnd fram í eitt longri tíðarskeið. Listafólkini á framsýningini eru Amariel Norðoy, Edward Fuglø, Frida Zachariassen, Hanni Bjartalíð, Hans Hansen, Hans Jákup Glerfoss, Marianna Bjørgheim og Olivur við Neyst.
Framsýningin er opin til sunnudagin 21. januar 2018.
Til og við 28. februar 2018 er ókeypis atgongd á Listasavninum.
Opið er týsdag til sunnudag frá kl. 13-16.
Listasavnið er opið týsdag til sunnudag, frá kl. 13 til 16. Eisini heiligdagar
Tíðarskeiðið 1. mai - 31. august:
Mánadag - sunnudag kl. 11.00 - 17.00
Tíðarskeiðið 1. sept. - 30. apríl:
Týsdag - sunnudag kl. 13.00 - 16.00
Mánadag ikki opið
Atgongugjald:
- Vaksin: 65 kr.
- Lesandi: 25 kr.
- Bólkar, min.12 vaksin: 50 kr. fólkið
- Limir og børn undir 16 ár: ókeypis.
Listasavn Føroya
Gundadalsvegur 9
P.O. Box 1141
FO-110 Tórshavn
Føroyar
Tel +298 313579
Email info@art.fo
Facebook


text:
Hann er føddur 5/3-1905 í Funningi. Fjúrtan ára gamal fór hann til skips og var í fýra ár sjómaður, til hann í 1923 fór á læraraskúla í Havn, har hann tók prógv í 1926. Sama ár varð hann settur í starv við skúlarnar í Mikladali og á Trøllanesi; her starvaðist hann, til hann í 1953 varð settur sum fyristøðumaður á Føroya fólkaháskúla, eitt starv hann røkti, til hann vegna aldur og við eftirløn legði frá sær í 1970.
Marius hevur røkt mong álitisstørv innan føroyska skúlaverkið, formaður Føroya lærarafelags var hann 1942-53 og seinni aftur stjórnarlimur eitt skifti, blaðstjóri á Skúlablaðnum 1942-67. Hann hevur eisini tikið lut í politikki sum løgtingsvalda umboð Sjálvstýrisfloksins í Suðurstreymoy tey bæði valskeiðini 1958-66 og sum blaðstjóri á »Tingakrossi« drúgt áramál.
Marius hevur sjálvur skrivað og eisini lagt til rættis hóp av bókaútgávum: Føroyska fólkaskúlanum skrivaði hann lærubøkurnar »Skrivligt føroyskt 4-5. skúlaár«, 1952, og 6.-7. skúlaár, 1954. Hann hevur skrivað barnabókina »Nósi kjósagrái«, 1975, »Jólabókina« 1975, »Eitt sindur um Kalsoynna « 1976, »Megnarmenn og -kvinnur«, 1979, »Føroysk barnaspøk, 1979, saman við Óluvu Skaale skrivaði hann »Matur og matgerð«, 1974, hann týddi »Bør Børson« eftir Johan Falkberget, legði til rættis táttasavnið »Tættir I-V«, 1966-78, og legði eisini til rættis báðar útgávurnar av bókini »Lærarafólk í Føroyum«, 1957, 1976, hina fyrru saman við J. M. Kjeld.
Úr: Árni Dahl: Bókmentasøga I-III. Fannir. 1980-83. (GG. Seinast dagført í 1983).


text:
Tey vórðu fyrst seinkaði í fýra tímar á flogvøllinum í Nice, áðrenn tey sloppu víðari til Barcelona við flúgvaranum, bara fyri at uppdaga at viðførið hjá Páli iki var komið við. Royndu eisini at verða sett av við skeiva hotell, men eru nú endiliga komin upp á pláss. Við sær hava tey nú finsku Emiliu Pikkarainen, sum onkur kanska minnist frá NJM í Føroyum í 2007. Hon var við mammu síni í Monaco, sum skuldi heim aftur, og nú ferðaðist hon so við føroyska ferðaliðnum inntil restin av finska landsliðnum kemur í kvøld. Onkur fuglur skvettið forrestin á Bjarnason í Nice, sum var sirka hæddarpunktið á degnum.
[Emilia og Pál á flogvøllinum í Barcelona, uttan viðføri]
Eftir øllum at døma náddu tey eisini at royna hylin í Barcelona …